text:
حضرت رقیه نوحهسی
حضرت رقیّه (س) قتلگاهدا آتاسێنێن باشسێز بدهنیله ویداع ائدهرهک سؤیلۆر:
قوْشار: کریمی
سنیـن یانـۇنـدا گـؤر بابا، وۇرانـدا کـوفییان منـی
گئدینجه شامه اؤلدۆرهر، یقین بۇ ساریبان منـی
هانی ازهلکی عیزّهتیم، نه گلدی آل-ی-هاشیمه؟
قالێب هایاندا اکبریم؟ وۇرۇللا قمچی باشیمه
عمیم هانی؟ گلیب باخا گؤزیمده قانلێ یاشیمه
گؤره سالێب نه حالته؟ بۇ گردهن-ی-زمان منی
مگهر یتیمه قێزلارێ سالار بۇ حاله روزگار
نه وار باشێمدا معجریم، نه یۆزده بُرقَع-وْ-خمار
جفای-ی-تازییانه دن وجودیم اوْلدۇ زخمدار
ندیر گۆناهیم ائی بابا؟ وۇرۇر بۇ شامییان منی
ائدیبله غم خزینهسی، بۇ قلب-ی-پاره پارهمی
یاناندا خئیمهگاهیمیز، آلێبلا گوشوارهمی
یوْخۇمدۇ بیر کسیم بابا، کسیبله راه-ی-چارهمی
سالێبلا آت قاباغێنا، ائدیبله باغرێ قان منی
یتیمه بیر قێزام بابا، اسیر-وْ-خوارهم آغلارام
گئدیبدی صبر-وْ-طاقهتیم، علیل-وْ-زارهم آغلارام
گلهن وۇرار، گئدهن وۇرار، یوْخۇمدۇ چارهم آغلارام
غریق-ی-سئیل-ی-اشک ائدهر، بۇ چشم-ی-خونفیشان منی
وۇرۇبدێ سیلی شئمر-ی-دون، بنؤوشه تک یانێب اۆزۆم
اوْدۇر کی متّصل تؤکۆر، عذاره قانلێ گؤزیاشێم
قوْلۇمۇ باغلایێب عدو، دؤنۆبدۆ شامه گۆندۆزۆم
کسیر قوْلۇمۇ اینجیدیر، بۇ بند-ی-ریسمان منی
نقدری صبر ائدیم مگهر، دیل آچمایێم شیکایهته
هله جفاسی دۆشمهنین، یئتیشمهییب نهایهته
عیالیوی اسیر ائدیب، چکیلله هر ویلایهته
خرابهلرده اؤلدۆرۆر، بۇ مئحنهت-ی-گیران منی
علاج یوْخدۇ دینمیرهم، وۇراندا شئمر عیتابیله
باشۇن دالێنجا شامه دک، گرهک گلهم شیتابیله
وئرهم خرابهلرده جان، بۇ سوز-وْ-ائلتیهابیله
غم-ی-فیراقون ائیلهییب، علیل-وْ-ناتوان منی
دوْیۇنجا آغلێیانمادێم، اۆرهکده قالدێ حسرهتیم
دییار-ی-شامه عازیمهم، چتیندی بیر رجعتیم
بۇیۇر دارێخماسێن بیبیم، یئتیشسه هر اذیتیم
قاباغا وئرسین اللــهرین، وۇراندا ساریبان منی
بۇ اهل-ی-کینه آنلایێب کی من چوْخ ایستیرهم سنی
اوْدۇر سبب کی چکدیلهر، بۇ قتلگاهیدهن منی
موزاحیم اوْلمایێم داخێ، مرخّص ائت رقیّهنی
اگرچی سنسیز اؤلدۆرۆر، بۇ ناله-وْ-فغان منی
گلهنده؛ قارداشێم منی سوار ائدیردی محمیله
محبّت ایله ائندیریب یئتهنده هر منازیله
اوْدۇر کی آختارێر گؤزۆم، کی بلکه اکبریم گله
سوار ائده کجاوییه اوْ یار-ی-مئریبان منی
کریمینین رقیّهدهن حیمایهت آرزوسی وار
همین بۇ شئعره جاییزه شفاعهت آرزوسی وار
هوای-ی-شامی چوْخ سئویر، زییارهت آرزوسی وار
دئییر یئتیر اوْ قبره ائی، خودای-ی-لامکان منی


c: text/html

text:
یادداشت روز: جهانبخش احمدیان
بیزیم چرشنبه میز نه چینی دیر، نه تاراقّاسی وار!
آذرقلم: بیزیم چرشنبه ده نه چین واریدی نه تاراقا، نه ال ایاق یاناردی، نه گؤز چیخاردی،
اوت واریدی، شنلیک واریدی، دییب گولمه ک، اویناماق، اوخوماق، یومورتا بویاماق، چاققیشدیرماق، پول آلماق و… بونلاریم بیزیم سون چرشنبه ده اولان، قایدالاریمیزیدیر کی تأسفله چوخلاری اونودولوب و یئرینی چینی تاراقالار آلیب کی سس لریندن چوخ تهلوکه لری وار
یادداشت روز: جهانبخش احمدیان
آذرقلم: نئچه گوندور کی شهرین هر طرفینده تاقا تاق سسی گلیر. بو سس بو آیدا یالنیز بیر آنلامی وار و اودا بودور کی : ایلین سون چرشنبه سی گلیپ چاتدی. اوشاقلار بو گونو شنلیک ایله کئچیرمک اوچون، اؤز بؤیوک لریندن چوخ هوسلی دیلر. چرشنبه آخشامینی گؤزله ییرلر کی عائله لری ایله بیرلیکده بیر تونقال قالاییب و اوتون اوستوندن آتیلسینلار. آتا بابادان قالان دب و قایدالاری دیریلدیب و قوشقولار و شئعرلر اوخوسون لار.
آما نئچه ایلدیر کی چرشنبه قایدالاریندان یالنیز تاراقا آتیب سس سالماغی و اوت یاندیرماغی یئرینه یئتیریرلر، یا بعضا اوتودا یاندیرمیرلار و تکجه تاراقا ایله چرشنبه گئجه سی نی عزیز توتورلار. بو کی نه اولدو قایدالاریمیز، دب لریمیز اونودولوب و یئرین چینی تاراقا، ال بمباسی و… آلدی، چوخلو بحث یئری وار. هئچ ایسته میریک بو قونویا گیریب و بوندان بحث ائدک. ایستکیمیز تکجه قایدالاریمیزدان نئچه سینی ساییب و اونلارین گؤزللیک لرینی گؤسترمک دیر.
گؤزوموزو آچاندان، بیزده اوشاقلیق عالمینده بو گونو گؤزلردوک. ایلین سون چرشنبه سینی کی هاواق گلیب چاتاجاق، و بو گونو نئجه کئچیره جه ییک. قاری ننم چوخ هوس ایله دوروب قوورغا قووراردی و آخشاما چاغ بو قورغانی جیبیمیزه دولدورب و اؤزوموزه دوموک ائله ردیک. آخشام دا بو قورغادان بیر بشقابا ییغیب وچرشنبه سوفره سینه دؤشردی.
سوتلو آش پیشیرردی که یانیندا بیر کاسا دوشاب قویوب و چوخ گؤزل بزک وئرردی
هدیک پیشیرردی کی اونودا سوغان داغ ایله بزه ییب سوفره یه قویاردی
نئچه یومورتا گؤتوروب و الینده اولان ایپلر ایله او یومورتالاری گؤزل گلینجک لره اوخشادیب و سوفره یه قویاردی . بو یومورتالاردان نئچه سینی ده سوغان قابیغی ایله بویاق وئرردی.
بیز اوشاق ایکن، یومورتالاردان گؤتوروب و آرالیقدا چاققیشدیریب و سینان لارینی بیر قازانج کیمین ییب یا ائوه گتیرردیک.
بیزیم مراسیم آخشام گون باتاندان سونرا باشلاردی. قاش قارالدیقجا بیزیم هیجانیمیز داها چوخ اولاردی. اوت قالاماق واقتی دیر. تونقال ییغیب، نفتی سپیب و اوت آچاردیق. دفعه لرجه اوتون اوستوندن آتیلاردیق، و هر کیم چوخلو هَلو و اوت اوستوندن آتیلسایدی، اونون قورخمازلیغی اؤز یولداشلارینا ثبوت اولاردی. بیزده ائله آتیلدیقجا آتا بابادان قالان قوشقولاری اوخویاردیق
آتیل ماتیل چرشنبه
بختیم آچیل چرشنبه
بیر ایکی ساعات اوتونان اوینیان دان سونرا، ائوه قاییدیب و چرشنبه سوفره سی نین باشیندا اولاردیق. گؤزل یئمک لر، میوه لر، چرشنبه یئمیشی، کی گؤزل لیک له بیر سوفره یه یئرله شیبلر، بیزی داها ماراقلی ائله ردی. قاری ننه خئیر دوعاسی وئرردی بیله میزه، ناغیل لار، قوشقولار اوخویاردی، بیزده قولاغیمیز قاری ننه ده و گؤزلریمیز سوفره ده اولان یئمک لرده اولاردی.
سونرا پای آپارماق واقتی دیر. بی بی لریمیزه، باجی لاریمیزا سوفره دن اولان یئمک لردن پای آییریب و بایرام لیق لاری ایله بیر لیکده بیر بوقچایا باغلاییب و یولا دوشه ردیک. آتامیز ایله گئدیب و بایراملیق آپاران یولداشی اولاردیق. بوندان علاوه اوشاق اولدوغوموزا گؤره پول، پالتار و… آلاردیق. بو پول لار بایراملیق دئیلدی، آنجاق بایراملیق آپاران اوشاقلارا وئرردیلر و هر ایل بو پول لارین اوستونده حساب گئدیب و یولداشلاریمیز ایله بو باره ده دانیشاردیق کی نئچه پول ییغیبسان؟
بیزیم چرشنبه ده نه چین واریدی نه تاراقا، نه ال ایاق یاناردی، نه گؤز چیخاردی،
اوت واریدی، شنلیک واریدی، دییب گولمه ک، اویناماق، اوخوماق، یومورتا بویاماق، چاققیشدیرماق، پول آلماق و… بونلار بیزیم سون چرشنبه ده اولان، قایدالاریمیزیدیر کی تأسفله چوخلاری اونودولوب و یئرینی چینی تاراقّالار آلیب کی سس لریندن چوخ تهلوکه لری وار.
آمما کندلرده دب لریمیز نئجه یدی؟
اوجور کی ائشیتمیشیک گومان اوردا شنلیک بوردان داها چوخی دیر.
داملارین اوستونده اوت قالاییب و قیزلار و اوغلانلار اوت اوستوندن آتیلیب و اوخویاردیلار :
آتیل ماتیل چرشنبه،
بختیم آچیل چرشنبه،
سویون باشی بیزیمدیر،
چاخماق داشی سیزین دیر
قوورغا، هدیک، سوت آشی پیشیریب و اوت مراسیمیندن سونرا یئمه که باشلاردیلار. کند ده اولان چوخ گؤزل قایدالارین بیری سی شال ساللاماق دیر. یانی اوشاقلار و جاوانلار گئدیب باجالاردان شال ساللاییب و بایراملیق لارینی طلب ائله ردیلر. ایده، خورما، کیشمش، یا پول. چوخلاری کی شال لارین ساللاییب و ایده کشمش آلاردیلار، اونو بوشالدیب یئنی دن ساللاردیلار کی هئچ اولماسا بیر قیران باغلایین. ائوده شالا بایراملیق باغلیان، ایده یا پولو باغلیاندان سونرا اوجا سس ایله دییه ردی کی : “چک آللاه اورک مطلبیوی وئرسین”.
چرشنبه آخشامی ائوین بؤیوکو هاممی یا تاپشیراردی کی بو گون یاخجی سؤزلر دانیشین، و آغیزیزی خئیر ایشلره آچین، بلکه دام دالی سیندا، باجا اوستونده بیری سی وار و ائشیدیر. بودا بیر اینانجی دیر کی گئدیب باجالاردان گیزلینجه قولاق آسیب و هر نه ائشیتسه، اونون گله ن ایل یاشام یازی سی اولاجاق.
چرشنبه گونونده سحر تئزدن بولاغ باشیندا یئر اولمازدی، قیز گلین، قاری هاممی بولاغ باشینا گئدیب چرشنبه سویو ایله ال اوز یوماغ ایستردیلر. و او سودان ائوه گتیریب و ائوین دؤرد گوشه سینه سپردیلر. ائوین خانیم لاری بیر آووج بوغدا گؤتوروب و داما سپردیلر، گئجه دن قالمیش شیرنی لردن داما سپردیلر و گینه ده اوشاقلار بو شیرنی لری ییغیب و یئمه که باشلاردیلار. چرشنبه سویوندان پالچیق دوزلدیب و ائوده اولان کول لارا پالچیق ووروب و ناققیش چکردیلر.
یا بیر آووج اوون گؤتوروب و دووارلارا، و کول لارا ناققیش ووراردیلار.
بو قایدالارین هاممی سی نین آنلامی واردیر. گلن ایل اوچون برکت و شیرین لیک آرزو ائدیرلر.
بونلار بیزیم قدیمدن قالمیش چرشنبه دب لریمیز و قایدالاریمیزدیر. بیر قایدالار کی تأسفله یاددان چیخیب و تکجه خاطیره لری قالیر بیزیمله. بلکه ده بو قایدالارین اونوتولماسی و یئرینی تاراقا و قورخو آلماق، مدرنیته نین نیشان لاریندان دیر.

robotstxt: allowed

filter: keep


text:
موغام اولدوزلارینین تبریز کونسئرتی
دسامبر 19, 2008 at 6:17 ب.ظ. 2 دیدگاه
اولدوزلار بیرآرادا
هفته اوچو(سه شنبه) آیین 27سینده موغام اولدوزلارینین تبریزین اولوسلارآراسی سرگی سالونوندا کونسئرتلری اولموشدو.
ایفاچیلاری آراسیندا عاریف بابایئو(تانینمیش و بیریجیک موغام موعللیمی)، ناصیر عطاپور(باکی 2008 موغام یاریشماسی بیرینجیسی)، آبگول میرزهعلییئو(باکی 2008 موغامیاریشماسی ایکینجیسی) کیمی اولدوزلار اولان موغام کونسئرتی هاوانین سویوقلوغو و خبر سایتلارینین سسسیزلیگینه باخمایاراق مینلرجه آدامی سالونا چکدی. گؤروتلرده گؤرولدوگو کیمی سالون قیمبا-قیراق دولودور.
رسمی خبر سایتلاری سوسدو
رسمی و یاری-رسمی خبر سایتلارینین هئچ بیری بو بؤیوک اولایی ایشلهمهدی. یالنیز فارس خبرآژانسی خبرین اؤزونو یایمادان گؤروتلرینی سایتا قویدو(كنسرت موسيقي ايران و آذربايجان )
اوشاقلار تورک موسیقیسینه حئیران
معصوم تورک اوشاقلاری دا کونسئرتی چوخ بهیهنمیشلر. گؤروتلرده جیب تئلئفونلاری ایله کونسئرتین فیلمینی چکیرلر.
اوخویانلار:
عاریف بابایئو
ناصیر عطاپور
ائحترام حوسئینوو
آبگول میرزهعلییئو
چالغیچیلار:
جلیل حمیدی (بالابان)
رضا بناهت (ریتم)
علی آقا سعدییئو (تار)
توغرول اسدوللایئو (کمانچا)
2 دیدگاه Add your own
-
[…] 19, 2008 at 6:39 ب.ظ | In تورکجه, موسیقی | موغام اولدوزلاری تبریز کونسئرتینی باشارییلا ایجرا ائتدی. ایندی ایسه سیرا […]
-
[…] 19, 2008 at 6:39 ب.ظ | In تورکجه, موسیقی | موغام اولدوزلاری تبریز کونسئرتینی باشارییلا ایجرا ائتدی. ایندی ایسه سیرا […]
پاسخی بگذارید
Trackback this post | Subscribe to the comments via RSS Feed


text:
سعد بن ابی وقاص
سعد بن ابی وقاص ابواسحاق پئیغمبر صحابه سی و ایران اؤلکه سینه یوگورن صحابه اولور.(اؤلوم:معاویه بن ابوسفیان چاغیندا) زهره بن ابی کلاب ائلیندندی.سون آدی سعد بن مالکدی چون آتاسی مالک بن وهیب (یا اهیب) بن عبد مناف بن زهره آدلانیردی.ابی وققاص آدی اونون آتاسینا بیر لقب و چونمه آددی بیلینمیر بو آد مالک اوچون نه دن اولوب.محمد بن عبداللّه پئیغمبرین آناسی آمنه خاتون بنی زهره ائلیندن ایدی اونا گوره پئیغمبر سعدی آناسینین عموسی بیلیردی.پئیغمبر سعدین آتاسین مالک بن وهیب (اهیب) آدلاندیریب و ابی وققاص آدین توهین بیلیب و یاساق ائدیب.
پئیغمبر چاغیندا[دَییشدیر]
پئیغمبر 10 کیمسه اوچون بهشت وعده سی وئریب و بیری سعددی.اونو 3 جی یوخسا 7جی ایسلامی قبول ائدن یازیبلار.موسلمان اولان چاغدا ناماز هله لیک واجیب اولمامیشدی.ایلک ساواشان, ساواشدا ایسلام اوردوسوندا اولدو و بیرینجی اوخ آتان ایسلام اوردوسوندادی.محمد جانین ساخلاماق هیجرت چاغیندا و ایسلام یولوندا چالیشماقینا گوره پئیغمبر اونو چوخ سویردی و دعا ائددی تاری اونون بوتون ایستکلری وئرسین.
ابوبکر عمر و عثمان چاغیندا[دَییشدیر]
عمر بن خطاب سعدی هوازین ائلیندن صدقه یغماقا مامور ائتدی.عربلر کورپو دئویوشنده ایران اوردوسوندان مغلوبه چیخدیلار و عمر سعد بن ابی وققاصی قوشون باشچیسی ائتدی .سعد ایران ساواشیندا قادسیه دئویوشونده غالیب اولدو.هابئله اوزو بو دئویوشده یوخودو و نوخوشلوقا گوره میدانا چیخمادی.بو ساواشدا عیراق و سوس و مدائن سوسان تورکلرین ایکی خانکندی توتولدو و ایسلام اؤلکه سینه قوشولدو .سعد اوز قارداشی اوغلو هاشم بن عتبه بن ابی وققاصی جلولاء دئویوشونه گوندردی و سوسانیلر اوردوسو داغیلدی و ایران بوتونلوقجا عربلر الینه گئچدی .کوفه شهری ایسلام اوردوسونا گوره قورولدو و سعد بن ابی وقاص بیرینجی حاکیمی اولدو.بو شهرین دوزلینمه سی عمر امرینه و سعد بن ابی وقاص الی ائیله یازیلیب.ایسلام اوردوسو باشدا قادسیه ده و سوندا مدائنده قالیردی هابئله کوفه قورولاندا اوردو بو شهره داشیندی.کوفه لیلر سعد بن ابی وقاصی عمر اوچون پیس ائله دیلر و اونو چوغوللادیلار و عمر سعدی کوفه حوکومتیندن سالدی.جماعت گیلایه ائتدی سعد جماعت نامازی باشارمیر و عدالت ائیله قاضی دئیل و غنیمتلری دوزگون بؤلمور.هابئله نئچه یازیدا اونو قصرده یاشاماق و چوخ خوشلوق ائدماقا گوره پیس بیلدیلر.عمر اونون قصرین یاندیردی.سون ایللرده اونو عثمان چاغیندا کوفه والیسی یازیبلار.
23 جو هجری ایلده عمر اونو 6 شورادن ائددی و بو 6 شورا عمر اؤلومونه خلیفه سئچدیلر و عثمان بن عفان اولارین الی ائیله خلیفه اولدو.هابیئله یازیلیب عمر سعدی بؤیوک اینسان بیلدی و یازدی سعد خلیفه اولسا اونون سوزلرینه باخین و هر کیمسه خلیفه اولسا گرک سعد سوزونه باخسین.[۱]
علی چاغیندا[دَییشدیر]
علی چاغیندا معاویه بن ابوسفیان قاریشیق سالدی و سعد بو قاریشیقلارا قاریشمادی و هر ایشدن دالی چکیلدی.او مسلمان و کافری تانیمیردی و دئدی منه بیر قلینج وئرین کافری اؤلدوروسن و موسلمانی ساخلاسین اوندا سیزینن اولارام.
سعد علی حقینده شک ائددی.آذرح حکمیتینده اولماسی بللی دئیل.علی شهید اولاندان سونرا معاویه ائیله بیعت ائددی.
قایناق[دَییشدیر]
- ↑ Hawting, G.R. “Saʿd b. Abī Waḳḳāṣ”. In Encyclopaedia of Islam. vol. 8, NED-SAM. second ed. Leiden: E. J. Brill, 1995. 696-7. ISBN 90-04-09834-8.


text:
سلوک عشق اطواریم، مزاق عشق حالیم دیر، تجرد عالمی سیرینده عالم پایمالیم دیر.
سید محمد حسین شهریار
من مبتلای هجران
اول مشکبو غزاله اخلاصیم ائیله واضح، بلّغ، صبا، سلاماً مسکّیه الرّوایح*
هلال محرم
محرم دیر ، خانیم زینب عزاسی بیزی سسلر حسینین کربلاسی
عزیزه
نه ظریف بیر گلین عزیزه سنی منه لایق تاری یاراتمیشدی !
عؤمروُن نئجه گئچدی ؟
بیر اوشاقلیقدا خوش اولدوم اودا یئر گؤی قاچاراق قوش کیمی داغلار اوچوب ، یئل کیمی باغلار گئچدی
قافقازلی قارداشلار ایله گوروش
ای صفاسین اونودمایان قافقاز گلمیشم ذوق آلام مراقیندان
اویون اولدوق
ایتیمیز قورد اولالی، بیزده قاییتدیق قویون اولدوق ایت ایله قول- بویون اولدوق
چابالیر اوره ک سینه مده
ینایا باخاندا گؤردوم ، ساققالیما دن دوشوبدی من کی چوخ قوجالمامیشام ، بیلمیرم ندن دوشوبدی
هارا قاچسین انسان؟
جانا گلمیشیک بیز بو جانان الیندن که نه انس امان تاپدی نه جان الیندن
دنیا نه یالان تاپماجادیر؟
ایل کئچدی، باهار اولدو، خبر یوخ گولوموزدن، گول آچمادی، قووزانمادی سس بولبولوموزدن.


text:
قاتسیز … رضا نوری یاخیلیر بوغازلار بالیقلانیر قزئتهده عکسین هاوا اولاشماسیندا سیرک ساچیلیر ساچاقلار سونور اوزلرین رنگی قاتلار پاسلانیر لوشلانیر پاسلار قازماغی قالیر بیر تک باتیش مووسومونده دریلر کوینکلره آستار اولموش باخیشلاری سرسری کئچیرنده چمنین گوللرینه داراقلانیر بیتیشرکن ایکی سطیر آددیملادیقدان سونرا قیریق- قیریق سوزولور کؤلگهلر قایچیلانمیش یوخولاردا. 1392و07و21Read More »
بورولماقدان/ رضا نوری
بورولماقدان رضا نوری بو شعری دوستوم «رامین جبارلی»یا سونموشام… بنزهدیم یازیا سایغیسیزلیغی دیشاری سربست اولدو آفتوبوس گراماتیکاسیندا سؤزجوکلر داشیییرهاوایا یاییلان گؤرونتولری هاشورلانان آخشام اوستولری چؤکموش، اللریمده جیزلارلا گؤردوم اوتولنمیش دووالار هاوانیهامارلاییر باتیشین دیزهسینده ساریق سالیر ائولره شعریمین دار کؤینهیین گئین ییرتیجی آغاجلار… 91-10-26موغانRead More »


text:
دولت سایتیندا قوندارما کورد خریطهسیاکتبر 17, 2007 در 1:16 ب.ظ. | نوشته شده در کورد یاییلماچیلیغی-تئرورو, تورکجه | 5 دیدگاه
جام-ی جم غزئتی(روزنامه جام جم) اینتئرنئت سایتی، Asociated Pressدن چئویردیگی بیر یازی(مجوز پارلمان تركيه براي حمله به شمال عراق، Turkish parliament to OK Iraq mission)نی، کورد تئروریسمینین یایدیغی قوندارما خریطه ایله سوسلهدی. قوندارما خریطهنین قایناقدا اولماماسی و قایناق ایله ترجومهنین فرقلی اولدوقلاری ایلک باخیشدا گؤزه چارپیر.
خریطهده ایران باتی آزربایجان ویلایتینین هامیسی(قوشاچای، سایینقالا، تیکهنتپه، سویوقبولاق، خانا، سردشت، بؤکهن، اوشنو، اورمیه، سالماس، خوی، ماکی، عربلر(پلدشت)، قاراعئینی(سیهچشمه)، آواجیق و…)، بیجار، قورووه، سونقور حتتا خالخال، منجیل،-قزوین و باشقا بؤلگهلر کورد تورپاغی اولاراق گؤستریلیر.
5 دیدگاه »
RSS feed for comments on this post. TrackBack URI
-
[…] turkicworld.wo… _________________ […]
Pingback by Urmu » Archive » دولت سایتیندا قوندارما کورد خریطهسی— اکتبر 18, 2007 #
-
سلام سایین دوسلار:
آذربایجان تورپاغینین سینیرلاری تاریخلرده بللی دیر **از سی سیر(سنندج) تا دربند خزر ** اونا گؤره بو سؤزلر کی تروریستلر و آپارتاید رژیمی دییر موفته سؤزدور و اولاسی دییل نییه کی آذربایجان خریطه سی بیزیم اوره گیمیزده یاشاییر و بیر قاریش تورپاغیمیزدان بیر کیمسه وئرمه ییب و گئده نلری ده گئری آلاجاغیق
Comment by ائلدنیز— اکتبر 18, 2007 #
-
[…] بیلدیگینیز کیمی، جام-ی جم سایتی Associated Pressدن آلدیغی بیر یازینی(Turkish parliament to OK Iraq mission) اؤزو ایستهدیگی کیمی ترجومه ائدیب(مجوز پارلمان تركيه براي حمله به شمال عراق) یازینی قوندارما کورد تئروریسمی خریطهسی ایله سوسلهمیشدی(دولت سایتیندا قوندارما کورد خریطهسی). […]
Pingback by میللیتچی سایتلارین ائعتیراضی اوزرینه، قوندارما کورد خریطهسی دولت سایتیندان قالدیریلدی « تورک دونیاسی Türk Dünyası— نوامبر 2, 2007 #
-
[…] قوندارما کورد تئروریسمی خریطهسی ایله سوسلهمیشدی(دولت سایتیندا قوندارما کورد خریطهسی). بو خبرین تورک دونیاسیندا یاییلماسی، میللیتچی […]
Pingback by Azad Tabriz News » News Archive » میللیتچی سایتلارین ائعتیراضی اوزرینه، قوندارما کورد خریطهسی دولت سایتیندان قالدیریلدی— نوامبر 3, 2007 #
-
olum olsun turkun dushmanlarina
Comment by turk— نوامبر 5, 2007 #
پاسخی بگذارید
وبنوشت روی وردپرس.کام.
Entries و دیدگاهها feeds.


text:
کیئوده مارینسکی پارکی یاخینلیغیندا میخایل سااکاشویلی طرفدارلارینین دوشرگهسینه هوجوم اولوب.
آخار. آذ خبر وئریر کی، بو بارهده اینفورماسییانی «Pravda.com.ua» سایتی یاییب. سایت هوجومون حقوق-محافظه اورقانلاری طرفیندن سحر ۰۶:۰۰ رادهلرینده گئرچکلشدیریلدیینی بیلدیریب. هوجوم نتیجهسینده بیر نئچه نفرین خسارت آلدیغی وورغولانیب.
حاضردا آکتیویستلر چادیر دوشرگهسینی گوجلندیریرلر. میلت وکیلی سمن سمنچنکو چادیر دوشرگهسینین محافظهسی ایله باغلی اؤزونو مدافیعه اینستروکسییاسی پایلاماغا باشلاییب.
قئید ائدک کی، سااکاشویلی حاضردا دوشرگه اراضیسینده یوخ، «کیئو» مهماناخاسیندا قالیر.


text:
قیزلار گئتدیکدن سونرا احمد اوتوردوغو یئرده دیرسهگینی، دیزلرینین اوستونه قویوب، مئبئلین اوستونده ایکی قات اولوب ساغ الیایله،سول الینین بارماقلارینی شققیلداداراق نهییسه دوشونور کیمیاولدو. منیم سسیمله اؤزونه گلیب گؤزلریمه باخدی.
ـ سیز کیمسینیز؟ او آدام نهدن سیزی اؤلدورمک ایستهییردی؟
احمد ـ گولومسهییب: منیم ده بونو آنلاتماغیم زامان آپارار.
ـ قولاق آس، بورادا آنورمال اولایلار باش وئریر. سؤیله بلکه بیر ایپ اوجو تاپدیق.
ـ نه! سؤزو اوَلهییب_گوَلهمه آچیق دانیش.
ـ بو ائوده روح، بلکه ده جین وار.
احمد نهسه بیلمیش کیمیاوز_گؤزونون رنگی آتدی. الینین تیترهمهسینی گؤروردوم. توپورجهگینی اودوب باشلادی:
احمد ـ ایران دئوریمیندن اؤنجه آتاملا_آنام بو کند’ده یاشاییرمیش. بیر گون آنام مئشهدن درمان اوتلار توپلایارکن کیمینسه طرفیندن وحشیجهسینه اؤلدورولور. آتام منله باجیمیگؤتوروب آمئریکایا قاچیر. بیز اوردا بؤیوموشوک. آتام تئز_تئز بورا گلیردی آنجاق نه اوچون گلدیگینی هئچ زامان بیزه دئمهزدی. سونونجو دؤنه او دا بوردا اؤلدو. بیزه تکجه خبری چاتدی.نه مئییدی تاپیلدی، نه ده بیر ایز. بیز اونون و آنامین اینتیقامین آلماق اوچون گلمیشدیک. آرابامیزی کندین اورتاسینا بوراخدیق. ایپ اوجو تاپماق اوچون مئشهیه واردیق. سونرا دا او وامپیره بنزر کیشی و قالان ماجرانی دا کی اؤزون گؤردون.
من ده باشیما گلنلری اونا صؤحبت ائلهدیم بئله قرارا گلدیک کی گون اورتادان سونرا کنده گئدیب یئرلیلردن بیلگی توپلایاق.
ائله بو آندا نرگیز یانیمیزا گلدی. قارداشینین اوزونه باخیب سونرا منه طرف دؤندو. بیر آز گولومسهدی. گولومسهینده گؤزلری نئجه ده گؤزل اولوردو. منه باخینجا داش هئیکله دؤنموش کیمینه ترپهنه بیلدیم نه ده نفس آلا بیلدیم. هئچ دوشونموردوم ده بلکه ! یالنیز اونو سوزوردوم. بیردن احمد’ین سسیله اؤزومه گلدیم:
احمد ـ بالامهارداسان؟ نرگیز دئییر یئمک حاظیردی. اولمایا سنین یئمهگین یوخدو؟
سونرا بیر _ بیرلرینه باخیب گولومسهدیلر.
ـ یوخ، یوخ، یئیهجهیم. نهسه بئینیمه گلدی، باغیشلایین.
مطبخده احمدله آداخلیسی، منله ده نرگیز اوز_اوزه اوتوردوق. یئمهگه باشلایاراق احمدله آداخلیسی صؤحبت ائدیردیلر. نرگیز ده یئمکله مشغول اولموشدو. گؤزلریمیاوندان چکه بیلمیردیم. تام دا منیم خیاللاریمدا دوشوندوگوم قیزدیر. گؤیچک، قانی ایستی…،بیر آن ایستهییردیم الینی توتوب اورهگیمیسؤکوب_تؤکن دردیمیاونونلا پایلاشیم. بیردن باشینی قالدیریب گؤزلریمین ایچینه باخدی. بوز اریین کیمیآنلیمدا تر مونجوقلاندی. اوتانجدان باشیمیآشاغی سالیب یئمهگه باشلادیم.
گون اورتا یئمهگیندن سونرا، یئرلیلردن بیلگی توپلاماق اوچون هم ده احمدین آراباسینی عیمارته گتیرمک اوچون دؤردوموزده بیرلیکده کنده واردیق. یول بویونجا قیزلارا دویدورمادان احمدله ائوین آنورماللیغیندان دانیشدیق. کندین ایچینده اولان تک_تک آداملار بیزی گؤرونجه هورکموش کیمیهارا گئدهجکلرینی بئله اونودوردولار.
زینب ـ کندین اهالیسینه نهسه اولوب؟
ـ یوخ، بیز خانین ائوینده اولدوغوموز اوچون بئله داورانیرلار.
نرگیز ـ باوو…دئمک سن خان اوغلوسان هه؟
ـ یوخ، من اورادا قوناغام.
احمد ـ بوش_بوش دانیشماغی بوراخین بیز بیلگی توپلاماق اوچون گلمیشیکها.
ـ من دونن بورادا بیر دوست تاپمیشام. او کسین بیزه یاردیم ائده بیلهجک.
بیرلیکده صمد عمینین کلینیکاسینا گئتدیک. سلاملاشاندان سونرا اوشاقلاری اونا تانیتدیردیم و دئدیم منیم قوناقلاریم دیرلار. سونرا دا آنلاتدیم مئشهده دولانارکن بئله بیر اولای باش وئریب اونون اوچون سندن یاردیم آلماق ایستهییریک. صمد عمیبیر شئی بیلیب گیزلهدیر کیمی، بو کندده ائله بیر شئی اولماز یقین وهمه دوشوبلر دئدی. احمد صمد عمیدن سؤز آلماق اوچون دؤنهلرجه اولانلاری داها جانلی سؤیلهدی آما هر دؤنه صمد عمیائله بیر شئی اولماز دئدی.
سونوندا بیزی یالنیز بوراخین دئیه احمده هیم ائلهییب، سیز گئدین آرابانی گتیرین بیرلیکده بورادان عیمارته گئدهریک دئدیم. اونلار چیخدیلار.
هاوا یاواش_یاواش قارالیردی. صمد عمیدن سؤز آلماق اوچون فیکریمیبیر یئره توپلاییب گؤزلریمیگؤزلرینینه تیکدیم. دون گئجه باش وئرنلری اونا دانیشماغا باشلادیم. صمد عمیقورخو کئچیریر کیمیاللرینی بیر_بیرینه سورتوردو هردن ده دوداقلارینی دیشلهییردی. سؤزلریم قورتاراندان سونرا صمد عمینی دینلهییر کیمیسوسدوم آنجاق او هئچ نه دئمهدی. بیر آن آرامیزدا سسسیزلیک یاراندی. سونرا صمد عمیآجیناجاقلی باخیشلا منی سوزوب دوشگون سسله، آراز او ائودن گئت دئدی.
ـ نییه کی صمد عمی!آنلات لوطفن آنلات.
بو آندا کیمسهلر کلینیکایا سالدیرمیش کیمیقاپینی تپیکلهیبب آچدی. ایکیمیز ده دیک آتیلیب قاپییا دؤندوک. احمد’له زینب نرگیزین قولتوغونا گیریب اونو ایچهری گتیرهرَک آغلاییردیلار. ایستولدان قالخیب اونلارا ساری یئریدیم. نرگیزین اوزونده یارا گؤرونوردو.ساغ الینی ده سول بؤیرونه باسمیشدی. بارماقلارینین آراسیندان قان داملاییردی. احمدله زینب اونو آیاق اوسته ساخلاماغا چالیشسالار دا آز قالیردی اونلاری دا اؤزویله ییخسین.
اوزومو احمد’ه توتاراق نه اولدو دئیه باغیردیم. احمد سسینی چیخارمادان آغلاییردی. صمد عمیاوتاقلارین بیرینی گؤستهرهرَک بورایا گتیرین دئدی. نرگیزی تاختین اوستونه اوزالتدیق. صمد عمیآپتِکچه’نی(ایلک طیببی یاردیم قوتوسو) گتیریب اوزونون یارالارینی میکروبسوزلاشدیرماغا باشلادی. اوزونو منه ساری دؤندریب: ـ باخیا وورا بیلرسن؟
ـ هه.
صمد ـ تئز اول حاضیرلان اوزونون یارالارینی باخیالا، یاراسی درین دیر.
احمد ایسلاق گؤزلریله منه باخیب سالونا چیخدی. آردینجا زینبی ده گؤندردیم احمد’ین یانیندا اولسون. آلتلری حاضیرلاییب نرگیزین یانینا گلدیم. یازیق قیز اؤزوندن گئتمیشدی. گؤزلریم دولدو.الیمیآستاجا یاناغینا سورتدوم. ایلک گؤردوگومدن بری دفعهلرجه خیالیمدا بوینونا ساریلیب یاناقلارینی اؤپموشدوم.نه یازیق کی ایلک دفعه باییلمیش گؤودهسینه توخوندوم. بیر آن خیالا دالدیم. گؤرهسن اونوندا منه حیسسی وار می؟ او دا منی سئویر می؟ آه آراز…آه، سن نئجه ده پاخماسان. او قیز هئچ سنی تانییرکی سئوسین ده. یازیق سئوگی دوورانی دئییل ایندی هر شئی پولا باخیر. سن ده کی پوتور آدامین بیری، نهیینه وورولاجاق سنین؟
صمد عمینین ـ آراز باشلا ـ سسیله اؤزومه گلدیم. بوتون فیکریمیبیر یئره توپلادیم ائله سیریق ووروم کی باخیانی آچاندان سونرا یئری قالماسین. صمد عمیده قارنینین یاراسینی باخیالاماقلا مشغول اولدو. ایشیمیز قورتاراندان سونرا سالونا چیخیب احمد’له زینب’ین یانینا گئتدیک. احمد’ه باخیب نه اولدو دئیه سورو وئردیم. احمد گؤزونون یاشینی الینین ترسیله سیلیب درین بیر نفس آلیب باشلادی : هر شئی آرابانین یانیندا باش وئردی. رولون آرخاسیندا’ایدیم. زینب ده اوتورموشدو. نرگیز دئدی باشماغیما چینقیل دولوب.سونرا دا اوتوردو باشماغینی چیخاریب چینقیللاری بوشالتسین. بیردن باغیرتی سسی گلدی. آرابادان ائندیم گؤردوم نرگیز یارالی دیر. نه اولدو، نئجه اولدوسونو بیلمهدیک. زینب قورخوسوندان قیمیلدامادان احمدین گؤزلرینه باخیردی. من ده قورخموشدوم. صمد عمیبیزه باخیب پیچیلدایاراق دئدی آللاهین لعنتی سیزه گلسین.بو سؤزله صمد عمی’نین بیر شئیلر بیلدیگینه امین اولدوم. احمد نرگیزی گؤرمک اوچون اوتاغا گئتدی. آردینجا زینب ده بیزه باخیب گئتدی. صمد عمینین الیندن یاپیشدیب یالواریشلی باخیشیمیگؤزونه تیکدیم.
ـ صمد عمیبیر شئی بیلیرسنسه سؤیله. بورادا نهلر باش وئریر؟
صمد ـ من بو اولایلارین نهدنین بیلیرم. اللریمییویوم گلیم سنه سؤیلهیهجهیم. آما یالنیز سنه. سؤز وئر کی هر شئیی بیلدیکدن سونرا قوناقلارینی دا گؤتوروب ائله بو گئجه بو کند’دن گئدهسن.
ـ سؤز وئریرم.
صمد عمیگؤزلرینی سوزدوروب قاپییا دوغرو آددیملادی. گئجهنین قارانلیغی کند’ه چؤکموشدو. صمد عمیقاپیدان ائشیگه چیخیب کلینیکانین یانیندا کی تووالته ساری گئتدی. آرادان نئچه آن کئچدی. بیردن ائشیکدن تاراق_توروق سسی قالخدی تئز تووالته دوغرو قاچدیم. احمد ده اوتاقدان چیخیب آرخامجا قاچدی. تووالتین آلمینوم قاپیسی یاری آچیق قالمیشدی. ایرهلیلهییب آستاجا بارماقلاریمین اوجویلا قاپینی آچدیم. بیر آن سانکی اورهگیم آغزیما گلدی. باغیرماییم دئیه الیمین بیرینی آغزیما باسیب تیترهک آیاقلاریملا چتینلیکله ایکی آددیم دالی قاییدیب اوزومو باشقا یؤنه چئویریب آغلاماغا باشلادیم. مندن سونرا احمد قاپینی آچدی. او دا صمد عمینین گؤودهسینی آل قان ایچینده گؤروب باغیردی. صمد عمینین باشینی دینامیتله پارتلاتمیش کیمیبئینی زادی دیوارا یاخیلمیشدی. احمد نرگیز_نرگیز باغیریب کیلینیکایا گیردی من ده اونون آرخاسینجا اوتاغا دوغرو قاچدیم. قیزلار بیر_بیرینی قوجاقلاییب گؤزلرینی یومموشدولار.
احمد ـ ترپهنین، تئز اولون. بوردان گئتمهلییک.
نرگیز،زینب’ین یاردیمیلا تاخدان ائندی. احمد من ماشینی آلیشدیریم دئیه ائشیگه قاچدی. من ده نرگیزین بیر طرفینه کئچیب یئریمک اوچون اونا یاردیم ائتدیم. کیلینیکادان ائشیگه چیخیب نرگیزی بیر تهر آرابایا اوتوردوب اؤزوموزده میندیک. عیمارته دوغرو یولا دوشدوک. هئچ بیریمیز اؤزوموزده دئییلدیک. قیزلار قورخولاریندان قیمیلدانمیردیلار. احمد بوتون گوجویله آیاغینی قاز پئدالینا باسمیشدی دوداقلاریندا نهسه پیچیلداییردی.
دیرسهگیمیآرابانین پنجرهسینین قیراغینا سؤیکهییب الیمیآنلیما دایاناجاق ائتدیم. صمد عمی’نین پارتلامیش کللهسی گؤزومون اؤنوندن قیراغا چکیلمیردی. اونا نئچه ایلین دوستو کیمیبیر حیسسیم وار’ایدی. ائله اونون اوچون ده دوشوندوکجه اورهگیم داها چوخ یانیردی. ایختیارسیز گؤزلریمین یاشی یاناقلاریما سوزولدو. بوتون بو بلالار من میاوزومدن باش وئریردی؟ آتامین میاوزوندن؟یوخسا او آقازاده’ایله دوستونون میاوزوندن؟ گؤرهسن بو اوشاقلارین بختینده نهلر وار کی منله بیرگه بو جهنمین اورتاسینا دوشوبلر؟اونلاری بیلمیرم آما منیم حیاتیمدان اوشاقلیق گونلریمیچیخسان قالانی ائله جهنمده کئچمیشدی. آتام ائلئکتیریک ادارهسینین قوللوقچوسو’ایدی. بیر گون ایش باشیندا نهسه سهو باش وئریر و اونو ائلئکتریک وورور. او اولایدا قیچینین بیرینی ایتیریب اوتراق اولدو. ائله همین ایللردن ده ائوده اورهگی سیخیلماسین دئیه رسساملیغا اوز گتیردی. یادیما گلهنی او گونلر منیم اون ایکی یاشیم وار’ایدی. آتام اوتراق اولاندان نئچه آی سونرا اونون ماعاشینی اؤنجه آزالدیب سونرا دا کسدیلر. آتام او وعضیتله نقدر اورا_بورا گئتسه ده کار وئرمهدی. او گوندن آنام شام کیمیگؤزلریمین اؤنونده اریمهگه باشلادی. ائوین بوتون پیروبلئملرینی چیگنینه آلمیشدی. آخیری دؤزه بیلمهییب اونون دا یوکلرینی من داشیماغا قرار وئردیم. اون اوچ_اون دؤرد یاشیمدان باشیم ایشلهمهگه ائله قارسشمیدی کی عؤمرومدن ایللرین نئجه گلیب کئچمهسینین بئله فرقینده اولمامیشدیم. آنامین حیاتینی دگیشمهسی آردینجا اوچ ایل سونرا آتامین حیاتینی دگیشمهسی گئرچکدن ده منیم حیاتیمیجهنمه چئویرمیشدی. ایندی ده کی بو اولایلار…
احمدین سسیله قارما_قارشیق فیکیرلریم اوچدو. عیمارتین ائیوانینین اؤنونده آرابانی ساخلاییب اطرافی یوخلاماق اوچون بارماقلیقلارین یانینا گئتمیشدی. من ده آرابادان ائنیب زینب’ین یاردیمیلا یئنه ده اؤزوندن گئتمیش نرگیزی قوجاغیما آلیب عیمارته دوغرو یئریدیم. ایچهریده نرگیزی دیوانین اوزرینه اوزالدیب باش اوجوندا اوتوردوم. اللریمله ساچلارینی تومارلاییردیم احمد”له آداخلیسی دا گلدیلر. اونلار دا منیم نرگیزه اولان دویغولاریمیدویموشدولار. یئریمیاحمد’ه وئریب مئبئللرین بیرینین اوستونده اوتوردوم. زینب بیر آز سو گتیریب نرگیزین اوز_گؤزونو یودو. باش اوجوندا احمدی گؤرن نرگیز بیر آز ساکین اولدو. زینبین بنیزی آغ آپپاق اولسادا قورخوسونو چوخ دا دیندیرمیردی. بیر آز نرگیزه اورهک وئریب،من یئمهگه بیر شئیلر حاظیرلاییم دئییه گولومسهییب مطبخه گئتدی.آخشام یئمهگینده احمد ائودهکی روحو چاغیرماق اوچون تانیشی اولدوغونو سؤیلهدی. اؤنجه من راضی اولمادیم آنجاق بیر آز دوشوندوکدن سونرا گؤردوم کی بو جهنمدن چیخماغیمیزین تک یولو بودور. احمد کیمهسه زنگ ائلهییب بورایا گلمهسینی ایستهدی او دا راضیلیق وئردی. پیروبلئم چیخماسین دئیه مئبئللرین اوستونده یاتماغا قرار وئردیک. دوغروسو قورخو هر بیریمیزین ایچینه کؤک آتمیش دیر.
مئبئللر اوستونده زینب نرگیزله اوغراشیردی. احمد آیاقلارینی کیچیک ماسانین اوستونه اوزادیب گؤزلرینی یومموشدو. من ده اونون کیمیآیاغیمیکیچیک ماسانین اوستونه قویوب باشیمیمئبئله سؤیکهدیم.
ائویمیزین اؤنونده’ایدیم. جیبلریمیآختاریب آچارلاریمیتاپدیم. قاپینی آزجا اؤزومه ساری چکیب آچدیم. پیللهکنلردن آشاغی ائندیم. ایچهریدن هم اینیلتی سسی، هم ده قاه_قاها سسی گلیردی. بدنیمین بوتون اورقانلاری تیترهدی. آیاقلاریمیآددیم آتماغا زورلاییب ایرهلی گئتدیم. ایچهریده هر شئی بیر_بیرینه دگمیشدی. یئرده بیر اؤلو وار’ایدی آنجاق کیم اولدوغونو بیلمیردیم. ایستهدیم یاخینلاشام بیر اوغلان اوشاغینین ایبلیس واری گولوشو بئینیمه دوشدو. بو سسی تانییردیم. بوتون گوجومله باغیردیم…
احمدین ساکین اول دئین سسیله قارشیلاشدیم. قان ترین ایچیندهیدیم. بوغازیم اورمو گؤلو کیمیقوروموشدو. گؤزلریمیقیزلارا ساری دولاندیردیم. اونلار اویانمامیشدیلار. آیاغا قالخیب احمدله مطبخه گئتدیک. یوخودا چابالادیغیمیسؤیلهدی من ده اونا گؤردوگوم یوخونو تعریف ائتدیم. سونرا دئدی کی صاباح بیر شئیلر آلماق اوچون شهره گئتمهلیییک ایستهرسن ائوینیزه ده بیر باش چکرسن.
اورادا نه زامان یوخویا دالدیغیمیزی بیلمهمیشدیک. زینب’ین سسیله اویاندیق. سحر یئمهگی حاظیرلاییب نرگیزی ده ماسا باشینا گتیرمیشدی. بیر آن سونرا بیز ده حاظیرلانیب ماسا باشینا گلدیک. نرگیزین اللرین الیمه آلیب کئیفینی سوردوم. او دا بیر گؤز ووروب احمدی گؤستهرهرَک یاخشییام دئدی. اوتانجدان تئز اللریمیگئری چکیب یئمهگه باشلادیم.
هر کس یئمهگینی بیتیرندن سونرا شهره دوغرو یولا دوشدوک…
آردی وار
اؤلوم ائوی(۲) / قاسیم پناهی
قیزلار گئتدیکدن سونرا احمد اوتوردوغو یئرده دیرسهگینی، دیزلرینین اوستونه قویوب، مئبئلین اوستونده ایکی قات اولوب ساغ الیایله،سول الینین بارماقلارینی شققیلداداراق نهییسه دوشونور کیمیاولدو. منیم سسیمله اؤزونه گلیب گؤزلریمه باخدی.


text:
ارطغرل, اجتماعی ترماقلر آرقه لی ترقتگن عکسلری بیلن انسانلرنی حیرتگه سالیب قویدی
ترک سریالی "قیام" ده ارطغرل نینگ رولینی اوینه گن انگین آلتان دوزیاتان اجتماعی ترماقلر آرقه لی ترقتگن پیامی بیلن انسانلرنی حیرتگه سالیب قویدی
ترک سریالی "قیام" ده ارطغرل نینگ رولینی اوینه گن انگین آلتان دوزیاتان اجتماعی ترماقلر آرقه لی ترقتگن پیامی بیلن انسانلرنی حیرتگه سالیب قویدی.
حاضرگی کونده استفاده ایتیلیتگن تکنالوژیک امکانیت لر ایریم پیت لرده انسان لر نی بعضی قیین چیلیک لر گه دُچار قیلیب قویماقده.
خودی منه شونده ی قیین چیلیک گه دوچ کیلیب قالگن کیشی لر دن بیری هم البته که ترک سریالی "قیام" ده ارطغرل نینگ رولینی اوینه گن انگین آلتان دوزیاتان دن عبارت.
شوخ اوغلی همره اونینگ موبایلی نی آلیب اجتماعی میدیا آرقه لی بعضی عکس لر ترقتدی.
خودی منه شوو عکس لرنینگ جوده هم قیسقه بیر مدت کیین اوچیریلیشی آرتیدن تنیقلی صنعتچی گه علاقه مند لری تامانیدن اوشبو عکس لرنینگ نیمه اوچون اوچیریلگن لیگی توغری سیده سئوال بیریلدی.
او ایسه, خودی منه شوو عکس لرنی اوزی ایمس, بلکه شوخ اوغلی نینگ ترقتگن لیگی نی بیلدیردی.


text:
تی وی ۸-ده یاییملانان "او سس تورکییه" موسابیقهسینده چیخیش ائدن آذربایجانلی ایشتیراکچی مئهمان تاغییئو هر کسی اؤزونه حئیران ائدیب.
موساوات . کوم خبر وئریر کی، هم یئرلیمیز "ساری گلین" خالق ماهنیسینی ایفا ائدیب. او، پئرفورمانسی ایله سیبئل جان، مورات بوز، هاکان-گؤکهان و حادثهنی اؤزونه طرف دؤندره بیلیب. مونسیفلر ایفاچینین سسینی چوخ بیندیکلرینی دئیهرک، اوندان ایکینجی دفعه "ساری گلین" ایفا ائتمه یینی ایستهییبلر. سوندا هم یئرلیمیز سیبئل جانی سئچیب
قئید ائدک کی، م. تاغییئو داها اؤنجه "آذربایجانین سسی" یاریشماسیندا بیرینجی اولوب.


text:
دوکتور علی قافقازیالی
5.6. "قوم-ساوه عاشیق موحیطیـن"ده اولان عاشیق - اوزان و ادبیات اوجاقلاری:
چؤگور درسی آلان اؤیرنجیلر
قومدا، عاشیق حسین علی حسینی باشقانلیغینی یاپدیغی و رسمی مقاملارجا اونایلی (مجوزلی) بیر "چؤگور ائوی " واردیر. بو چؤگور ائییتیم (آموزش) اوجاغیندا گنجلره و اوشاقلارا چؤگور، بالابان و دایره درسلری وئریلمکدهدیر. هر دؤنمده ان آز 10-15 اؤیرنجی ائییتیم آلماقدادیر. زامان زامان اؤیرنجی ساییسی داها دا آرتا بیلمکدهدیر.
علی قافقازیالی " قوم چؤگور ائوی " نین مودورو عاشیق حسین علی حسینی ’دهن بیلگی آلیرکن
آیریجا قومدا، شاعیرلرین، یازارلارین و صنتچیلرین اولوشدوردوقلاری " پینار "، " حکیم هیدئجی"، " آل یاسین "، " تورک ادبیات اوتاغی " کیمی ادبی مجلسلر واردیر. بو مجلسلر هفتهنین بلیرلی گونلرینده صوحبت توپلانتیلاری یاپارلار. بو گوروپلارا عاشیقلار دا داوام ائتمکدهدیر. حتی بو مجلسلرده عاشیقلار دا پروگراملار یاپماقدادیرلار. " تورک ادبیات اوتاغی " جمعیتی نین اویهلری
حیدر بایات، غلام رضا باهاری، ائلشن اوریادلی، جلال ذولفقاراوغلو، فتح الله ذوقی، احمد رنجبری، کیمی یازار و شاعیرلر بیر طرفدن موحیطین قدیم عاشیق و اوزانلاری نین اثرلرینی توپلاییپ یاییملاماقدا، بیر طرفدن ده چاغداش عاشیقلارلا یاخیندان ایلگیلنمکده، اونلارلا ایلگیلی قزیته، درگی و اینترنت صحیفهلرینده یازیلار یازماقدادیرلار.
" آل یاسین ادبی مجلس"یندهن بیر گؤرونتو
دیگر یاندان یازار بختیار فرخ، عاشیقلارلا قوم تلویزیونوندا تورک عاشیقلیق گلهنهیی اوزهرینه پروگراملار یاپماقدا، گؤردویو " استریو شباهنک (ائلسئوهن) " آدلی موزیک ائوی واسیطهسیله یئنه بو عاشیقلارین اثرلرینی سیدیلره قید ائدهرک خالقا سونماقدادیر. " استریو خیام " آدلی باشقا بیر موزیک قید ائوی داها واردیر. او را عاشیقلارین اثرلرینی سیدیلره قید ائدیب، ساتیشینی یاپماقدادیر.
بو چالیشمالارا یوکسک مدرسه تحصیلی آلمیش و " موللا " عونوانی داشییان علم آداملاری دا قاتیلماقدادیر. قوم کیمی ایران موسلمانلیغی نین مرکزی دوروموندا اولان بیر شهرده بو چالیشمالارین یاپیلماسی تورک عاشیقلیق گلهنهیی آدینا چوخ اؤنملی بیر دورومدور.
بو موحیطده عاشیقلار قهوهسی یوخدور. چونکو عاشیقلار قهوهسینه خوش باخیلماییر. عاشیقلارین، قهوهلرده، تصادوفی بیره آرایا گلدیکلری یئرلرده چؤگور چالیپ تورکو اوخومالارینی و یا حیکایه آنلاتمالارینی اویغون گؤرمهییرلر. اونلارا گؤره عاشیقلار، بیر یئره موطلقا دعوت اوزهرینه گئتمهلیدیر. گئتدییی مکاندا بولونانلار دا عاشیق ایچین، اونو دینلهمهک ایچین توپلانمیش اولمالیدیرلار.
عاشیقلار، گئنللیکله قیز ایستهمه، سؤز کسمه، نیشان دویون مراسیملرینده، دویونلرده/تویلاردا، سوننتلرده (ختنه سوران)، قوتلاما تؤرهنلرینده (جشنلر)، عسکره گئدهنلر ایچین یاپیلان شؤلنلرده، محلی، میللی بایراملاردا و بعضی دینی گونلرده چالیپ سؤیلهمکدهدیرلر. عاشیقلار چؤگور چالار، اوخور و اوخودوغو ماهنینی یوروملارلار.
5.7. قوم-ساوه عاشیق موحیطی نین خالق حیکایه لری و دستانلاری:
1. اوستاد تئلیمخان
2. خوندابلی (خوندابلی) مهجور
3. گرگرلی محمد
4. خان عسگر
5. کؤر اوغلو حیکایهلری
5/1. ارزوروم سفری
5/2. توقات سفری
5/3. دورنا تئلی
5/4. دربند سفری
5/5. ایواز
5/6. دمیرچی اوغلو
5/7. دلیکلی داش
5/8. کورداوغلو حسن
5/9. بولو سردار
5/10. کئچل همزه (قیرآت)
6. خسته قاسیم
7. شیرین بیرچک
8. بهرام خان
9. محمود ایله پری
10. شاه ایسماعیل
11. اصلی و کرم
12. غریب و شاه صنم
13. افروز معصوم
14. ورقا ایله گولشاه
15. طاهیر میرزا
16. محمود نیگار
17. قوربان خان
18. ایمراه (ائمراه)
19. وانلی کؤچک (کؤچک ریضا)
20. ارزو قنبر
21. کیقباد
22. کلبی، علی کلیبرلی
23. اسد نیظام
24. سئیدی
25. عابباس توفارقانلی
26. حسرت
اوستاد تئلیم خان، خوندابلی مهجور و اسد نیظام آدلی حیکایه لر بو موحیطه اؤزهل خالق حیکایه لریدیر.
5.8. قوم-ساوه عاشیق موحیطینین عاشیق هاوالاری:
کلکیلر
1. یورغون کلکی
2. کلله کلکی
3. کؤسهلر کلکیسی
4. کؤچ کلکی
5. گون کلکی
6. دوه زنگی کلکی
7. کلکی شیرازی
8. یول کلکی
9. یئکه باغ کلکی
10. یارجانلی کلکی
11. یورد کلکی
گرایلیلار
کلله گرایلی
کسمه گرایلی
ساللاما گرایلی
لئیلانالار
1. راستا
2. بیر آیاق
3. ایکی آیاق
4. اوچ آیاق
5. دؤرد آیاق
6. بئش آیاق
7. یئری ها یئری
8. جانیم اینجه بئل
9. ملک ملک
10. قارا خان
11. طرلان جئیران
12. سلبیناز
13. یایخان
14. ناری ناری
15. توولاما
16. نئوازئینیم
باشقا هاوالار
2. شکسته
3. زرگری (علی بالا)
4. کرم
• د او بئیتی
• کسمه
7. تورکمنی
• مهتر خانی
• میرزاجان بحری
10. کوراوغلو (اغاج آغاج)
11. رودباری
• سادا رودباری
• علی بالا رودباری
14. نئینیم
• شهریاری
• گل گل
17. موصطافا بئگ
• هشترخانی
19. عوثمانلی
• عاشیق سلمان
• قیز ننهن اؤلسون
• مارال
قوم-ساوه عاشیق موحیطی نین عاشیق هاوالاری گئنللیکله غملی، حوزونلو هاوالاردیر. بونون سببینی عاشیق حسین علی حسینی بئله آچیقلاییر: " بیزیم چؤگورون، بالابانین، سازین (زورنا)، چاویرین (نئی) و دایره نین (دف) حالت ـی روحیهسی ایله بیزیم شاهسئون، تورکمن، ساوه تورکلرینین حآلت-ی روحیهسی بیردیر. بیزیم بو بؤلگهنین تورکلری کؤچری اولدوقلاریندان، دواملی یئر دئییشدیردیکلریندهن، داغلاردا یایلاقلاردا، قیشلاقدا، یایلاقدا بولوندوقلاریندان غوربت دهدیرلر. کدرلی و حوزونلودورلر. اونلارین هاوالاری هر زامان غملیدیر. بیزیم موسیقیمیزین سازیمیزین چؤگوروموزون تملی " شور " کؤکوندهدیر. بیزیم ان شن هاوامیز بئله حوزونلودور. اوستاد تئلیمخان دئییر کی:"
وطندن آیریلدیم یول ایکی اولدو،
هئچ بیلمیرهم هانسی یولو گئدهم من؟
ائی آغالار هئچ کس غریب اولماسین،
غریبین نالاسی داغی یاندیرار. "
5.9. قوم-ساوه عاشیق موحیطی’نی بسلهئیئن قایناقلار:
قوم-ساوه عاشیق موحیطی عاشیقلیق گلهنهیی نین تملینده و روحوندا، تورک سویونون جهان حاکیمییئتی ایدئالی نین و نیظام-ی عالم ایدهآللارینین غئیرتینی؛ تورک سویونون اولو داغلاری، یایلاقلاری مکان توتما و بورالاری صاحیبسیز بیراخماما دوشونجهسینی، تورک گؤچهبه حایاتی نین آیریلیق فصلینی، قاووشما جوشقوسونو؛ ائنگین یایلاقلاری نین ائنگینلییینی، سارپ داغلاری نین هئیبتینی؛ تورک سویونون سایهسیندهن اوزاق اولمایان یابانیل-ائوجیل حییوانلارین خصلتلرینی، قورد اولاماسینی قوزو ملهمهسینی، آت کیشنهمهسینی، جیران قاچیشینی، گؤیرچین اؤتوشونو )(اوخوماسینی)، قارتال سوزوشونو سس سس، نوتا نوتا دویماق مومکوندور.
یئنه بو بؤلگه عاشیقلیق گلهنهیی نین تملینیده تورک کولتورونون اصلی عونصورلاری اولان دده قورقود باشدا اولماق اوزره تورک خالق حیکایه لری نین، گلمیش گئچمیش اوستاد عاشیقلارین سسلری نین، سؤزلری نین، سازلاری نین ایزلری، تکیه-صوفی اوجاقلاری نین نفسی واردیر.
تورک عاشیقلیق گلهنهیی، تورکلر ایسلام دینی دایره سینه گیردیکدهن سونرا ایسلامی دهیرلردهن چوخ ائتگیلنمیش، داها سونرا طریقت-تکیه موحیطلریندهن گلن عاشیقلارلا عاشیق ادبیاتی داها دا ایسلامی اؤزهللیک قازانمیشدیر. دیگر یاندان خالقین طلبی ده گؤز اؤنونه آلیناراق احمد یسوی، نسیمی، ختایی، یونوس ایمره کیمی تکیه-تصووف موحیطی شاعیرلری نین اثرلری عاشیقلارین دیلیندئن ساز ائشلییینده خالقا سونولموشدور.
بؤیلهجه عاشیق شعری تکیه- تصووف ادبیاتی نین رنگییله چوخ بویانمیشدیر. قوم-ساوه عاشیق موحیطی’نده ده عاشیقلار، XVIII یوزایلین بویوک اوستادلاریندان تکیه-تصووف شاعیری تئلیمخانین چوخ تاثیری آلتیندادیرلار. هیچ بیر عاشیق یوخدور کی تئلیمخان’دان شعر اوخویوپ، تورکو سؤیلهمهسین. دئمک هر دویون درنکده اوخونان تورکو و شعرلرین %80-90’ی تئلیمخان’داندیر. دیگر یاندان بو عاشیق موحیطینده بولونان تورک موسلمانلارین آز بیر قیسمی علوی، بویوک بیر قیسمی ایسه شیعه اینانجیندادیرلار. شیعه اینانجینی اساس آلان ایران یؤنهتیم ی هر قیسمدهن اولدوغو کیمی دولایلی اولاراق عاشیقلاردان دا دینی، مذهبی اثرلر طلب ائتمکدهدیر. بیر زامانلار قوزئی آذربایجان عاشیقلاری کومونیست یؤنهتیم ین باسقی و طلب ی دوغرولتوسوندا کومونیست ایدئولوژیگی اؤوهن و تبلیغ ائدهن اثرلر ووجودا گتیردیکلری کیمی بورادا دا عاشیقلار ایسلامی رئژیمین قید اؤرتولو و دولایلی طلبی ایله ایسلامی اثرلر ووجودا گئتیرمکدهدیرلر. بؤیلهجه قوم-ساوه عاشیق موحیطی عاشیقلاری، اثرلرینده دینی قونولارا چوخ یئر وئرمکدهدیرلر. علوی-بئکتاشی تورک عاشیقلاری ایسه ذاتن ازلدهن بری طریقت تعصصوبوایچهریسیندهدیرلر. صنت و ادبیات اثرلرینده دینی اینانچلارینی ترهننوم ائتمکدهدیرلر.
عاشیقلارین پروگراملارینا باشلارکن اوخودوقلاری سادهحه بو ایکی شعر بئله قوم-ساوه عاشیق موحیطی’نین اساس لاندیغی شعرلری گؤستئرمکدهدیر:
" خوش گونلرده توی بایرامدا،
اوخور سازین، چالار عاشیق.
سازینان مجلسه گیرهر،
بیر خوشلوغی سالار عاشیق.
عاشیق سؤیلر شریعتدهن،
طریقت و معرفتدن،
آیری دوشمهز حقیقتدئن،
دوغرو یولدا قالار عاشیق. "
(بو ایکی شعر علی رمضانی دان آلینمیشدی)
5.10. قوم-ساوه عاشیق موحیطی’نه منسوب چاغداش عاشیقلار:
عاشیق عابباس شاهبوداغی (ساوه 1956)
عاشیق علی جمالی (مردآباد-کرج 1966)
عاشیقعلی رمضانی (ساوه 1949)
عاشیق علی رشیدی (ساوه 1971)
عاشیق علی صدیقی (گؤرمه اؤزورلودور. ساوه 1971)
عاشیق عابباس ملاییرلی (مالاییر 1956)
عاشیق احمد رحیمی (ساوه 1946)
عاشیق عسکر قوربانی (قوم 1971)
عاشیق اسد زیارتی (فراهان-اراک 1956)
عاشیق حیدر محمودی (همدان 1936)
عاشیق بالاخان دانیش بایات (ساویجبولاگ 1946)
عاشیق ابوالفضلی ذوقی (ساوه 1968)
عاشیق عرشداد جلالی (ساوه 1976)
عاشیق فتح اللهی ولیخانی (قوم 1963)
عاشیق حسن میرزایی (قوم 1958)
عاشیق حسین علی حسینی (ساوه 1970)
عاشیق حسین یاری (ساوه 1968)
عاشیق حسین آوشار (افشار) (همدان 1972)
عاشیق ایبراهیم قدیرنییا (بوئین زهرا !973)
عاشیق قیاس جباری (قاراقان 1946)
عاشیق لطیف یونسی (بویونزئهرا 1966)
عاشیق مهدی سردی (ساوه 1972
عاشیق محمد رضا میرزایی (ساوه 1970)
عاشیق مسیح الله رضایی (قاراقان1946)
عاشیق میرزآقا مجیدی (بویونزئهرا 1961)
عاشیق محمد خوشرو (قوم 1968)
عاشیق محمد آفشار (قاراقان1961)
عاشیق محمد باقری (همدان 1962)
عاشیق محمد چیراغی (قوم 1973)
عاشیق محمد عزتی (قوم 1973)
عاشیق محمد علی صحرایی (ساوه 1949)
عاشیق نعمت چیناری (قاراقان1972)
عاشیق نصرت الله زرگر (شهریار-کرج 1961)
عاشیق رضا حاجعرب (بوئین زهرا 1973)
عاشیق صفر دانئکی (قاراقان1941)
عاشیق ستار خیدمتی (ساوه 1965)
عاشیق تقی موحیط (ساوه 1962)
عاشیق ولیالله میرزایی (قاراقان1964)
5.11. قوم-ساوه عاشیق موحیطی’نه منسوب چاویر (نئی) چالانلار:
ابوالحسن موحیط (ساوه 1940)
تقی موحیط (ساوه 1962)
5.12. قوم-ساوه عاشیق موحیطی’نه منسوب بالابانچیلار:
اسکندر مجیدی (همدان 1965-2001)
عابباس ایسماعیلی (ساوه 1946)
عابباس چیناری (قاراقان1971)
عابباس زند (قوم 1971)
علی نظری (کرج 1971)
علی شهابانی (قوم 1986)
علی ذولفقاری (ساوه 1971)
بهنام جاویری (ساوه 1966)
بهرام بهروزی (ساوه 1960)
داوود هوشیار (ساوه 1961)
اکبر چیناری (قاراقان1966)
امیر موحیط (ساوه 1976)
اسدالله جوانمرد (ساوه 1956)
حوکمعلی ایسلامی (ساوه 1966)
حسین علی حسینی (ساوه 1970)
حسین حقیقی (قوم 1974)
حسین خوسرهوی (ساوه 1966)
ایبراهیم دیلدوز (قاراقان1966)
کییومرث دانئکی (قاراقان(1971)
محمود ریضوان (ساوه 1958)
محمود بولبول (ساوه 1971)
محمد جوانمرد (ساوه 1981)
محمد چیناری (قاراقان1976)
محمد دده خانی (مهرداغا 1951)
محمد جعفری (همدان 1965)
مرتضی هفتانی (ه راق -تفرش 1970)
رسول عزیزی (قاراقان1971)
رضا بهمن (ساوه 1976)
رضا خلج (قاراقان1966)
رضا ملکی (قوم 1966)
رضا ضابیطی (زرند-ساوه 1971)
صیفت علیوئردی (قاراقان1956)
5.13. قوم-ساوه عاشیق موحیطی’نه منسوب دایره چالانلار:
حسن سولئیمانی (همدان 1925-1985)
رحیم بهروزی (ساوه 1976-2001)
حسین استخری (اراک -استخر 1958)،
حسین کریمی (ساوه 1970)
سید علی امیری (همدان 1966)،
سید امیر عقیلی (همدان 1976)
5.14. قوم-ساوه عاشیق موحیطی’نه منسوب ساز (زورنا) چالانلار
بیتالله بهرامی (ساوه اؤلوم. 1996)
محرم نجفی (ساوه 1951-2001)
حسین علی آقاخانی ( ساوه 1956-2001)
میرزه علی معصومی (ساوه 1965-2001)
عابباس ایسماعیلی (ساوه 1946)
عابباس چیناری (قاراقان1971)
عابباس زند (قوم 1971)
عبدالله زرنگ (ساوه 1956)
علی شهابانی (قوم 1986)
علی ذولفقاری (ساوه 1971)
بهنام جاویری (ساوه 1966)
بهرام بهروزی (ساوه 1960)
بشیر تورکمندار میانالی (ه راق 1951)
داوود هوشیار (ساوه - 1961)
اکبر چیناری (قاراقان1966)
علی صدیقی (امادیر)(ساوه 1971)
امیر موحیط (ساوه 1976)
اسدالله جاوانمرد (ساوه 1956)
حبیب سازاندا (ساوه 1946)
حوکمعلی ایسلامی (ساوه 1966)
حسین علی حسینی (ساوه 1970)
حسین حقیقی (قوم 1974)
حسین خوسروی (ساوه 1966)
ایبراهیم دیلدوز (قاراقان1966)
اسفندیار خیدیری (قوم 1966)
کییومرث دانئکی (قاراقان(1971)
کورد اکبر قاراچایلی (ساوه 1951)
محمود فلاح (ساوه 1940)
محمود ریضوان (ساوه 1958)
محمود بولبول (ساوه 1971)
محمد آفشار (قوم 1966)
محمد جاوانمرد (ساوه 1981)
محمد چیناری (قاراقان1976)
محمد قوربانی (قوم 1965)
محمد دده خانی (مهرداغا 1951)
منصور باقرآبادلی (قوم 1971)
منوچهر بهرامی (ساوه 1976)
مرتضی هفتانی (ه راق -تفرش 1970)
نعمت باقرآبادلی (قوم 1966)
رسول عزیزی (قاراقان1971)
رضا بهمن (ساوه 1976)
رضا خلج (قاراقان1966)
رضا مارال (قوم 1971)
رضا ملکی (قوم-1968)
رضا ضابیطی (زرند-ساوه 1971)
روحالله شاه حسینی (قوم-1981)
اسدالله خوشنوار (ساوه 1964)
صیفت علیوئردی (قاراقان1956)
5.15. قوم-ساوه عاشیق موحیطی’نه منسوب داوول چالانلار:
شمسالله بهرامی (ساوه 1940؟- 2004)
عابباس شاهبوداغی (ساوه 1956)
عبدالله قمبری (مهرداواد 1961)
علی باقرآبادلی (قوم 1981)
علی نظری (کرج 1971)
بایرام نظری (ساوه 1965)
بهروز باقرآبادلی (قوم 1976)
اسد ایسماعیلی (ساوه 1961)
حسن ذاکیری (ساوه 1973)
حسین کریمی (ساوه 1970)،
کمند چیناری (قاراقان1956)
محمود ایسماعیلی (ساوه 1976)
مجید آفشار (قوم 1986)
محمدلی چیناری (قاراقان1956)
محمد صبور (ساوه 1960)
حمد جعفری (همدان 1965)
رستم قمبری (مهرداوات 1966)
یدالله محمدی (قوم 1971)
5.16. قوم-ساوه عاشیق موحیطی’نده چؤگور یاپانلار:
اونلو چؤگور اوستالاریندان ارمنی اصیل لی اوستا نریمان، اوستا آرمنئک و اوستا شئماور اولموشلار. اوستا نریمانین اوغلو اوستا نریمان تهران’دا یاشاماقدادیر و چؤگور اعمالاتخاناسی واردیر.
اوستا صفر علی مقصودی (اوستا نئریمانین چیراغی)، اوستا احمد آغایی رحیمی و اوستا رضا فراهانی قوم-ساوه عاشیق موحیطی’ین اوستا ساز اعمالاتچیلاریدیر. یئنه اوستا رضا فراهانی’نین قوم’دا، اوستا صیدقعلی موحیببی و اوستا سید رسول’ون ساوه’ده اعمالاتخانالاری واردیر.
اوستا سید رسول’ون سول قولو بیلهکدهن یوخدور.
السیز قولو ایله هم چؤگور یاپماقتا، هم ده چؤگور، تار و سهتار چالماقدادیر.


text:
admin
حادثه لربیلن مبارزه قیلیش کمیسیون بوییل قیش گه یخشی تیارلیگ آلسه
اولکه ده هواساویب باره دی وقیش هم أدیم مه آدیم ایلگری کیله دی هواوضعی نینگ پیشگوی لیک قیله دیگان منبع لرایتیشی یوزیدن بوییل قیش اوتکن ییل دن کوره ساوغ راغ بولسه کیره ک . شواوچین بوزمینه ده خلق لرودولت مسوول لرتشویشگه سبب بولگن دیر. حادثه لربیلن مبارزه دولتی عالی کمیسیون افغانستان اسلامی جمهوریت اجرائیه باشلیغی داکترعبدالله عبدالله باشلیغیده زیان کوره دیگان ییرلرخلق لریگه قیش فصلی ده کمک یتوشتریش گه تیارلیگ آلیش لیگینی تیکشیریش اوچین دایربولگن ایدی. اوتکن ییل لردن بولگن تجربه لرکورستدی که حادثه لربیلن مبارزه قیلیش کمیسیون حادثه لرتوغری سیده ایلگری دن تیارلیگی بولمی، حادثه یوزبیرگن زمان ده قیستانیب کمک بیریشگه تلاش قیله دی. ... ادامه


text:
بهروز دهقانی
بهروز دهقانی (دوغوم: ۱۳۱۸؛ اؤلوم ۹ قیزاران ۱۳۵۰) و یا بهروز تبریزی آذربایجانلی یازیچی، چئویرمن و خالق پارتیزانی. بهروز دهقانی گونئی آذربایجانین تبریز شهرینده دونیایا گلیبدیر. صمد بهرنگینین ان یاخین دوستلاریندان اوْلوب و آذربایجان فولکورونو توپلاییب یایماقدا بویوک یاردیمی اوْلوبدور. او نهایت ساواک زیندانلاریندا شیکنجه آلتیندا اؤز جانین الدن وئریبدیر.[۱][۲][۳]
ایچیندهکیلر
یاشاییش[دَییشدیر]
بهروز دهقانی، آتا-آناسینین ایکی اؤلموش اوشاقلارین نظرده آلماساق، ائوین دؤردونجو اوشاغی اوْلوبدور. او دونیایا گلن چاغدا، آتاسی قویو قازماق ایشیله یاشاییش سورورموش. اوچ بویو قارداشینین عکسینه اولاراق بهروز آناسی تربیهسی آلتیندا اولاراق بۇ ایشه گیرمیر و قارداشینین دئدیکلری اساسیندا، بۇ بارهده اوْلان یازیلار حقیقتدن اوزاقدیرلار. بونا باخمایاراق او اوشاقلیغدا قارپیز و قورو چای ساتماق و داروخانادا ایشلهمکله مشقول اوْلوبدور.
بهروز ایلک اوخولا گئدنده اوز آنا دیلی اوْلان تورکجهده اویرتیم آلدی. 1324-جو ایلده او 6 یاشیندا بیر اوشاق ایدی. 16 یاشیندا تبریزین دانیشسراسینا گیردی. اوردا صمد بهرنگی ایله تانیش اوْلدو و بۇ تانیش اولماق یاخین بیر دوستلوقلا سونوجلاندی.[۳]
اؤلوم[دَییشدیر]
بهروز دهقانی ساواک الیله توتاقلاناندان سوْنرا، شیکنجه آلتیندا، 1350-جی ایلده دونیادان گئتدی.[۲]
یارادیجیلیق[دَییشدیر]
بهروز 16 یاشیندان یازماغا باشلاییبدیر. ایلک دفعه "خنده" / گولوش آدلی درگیده یازیبدیر. سوْنرالار "مهد آزادی آدینه" آدلی درگینین داشین قویانلاریندان اوْلوبدور.[۳] "افسانههای آذربایجان" / آذربایجان افسانهلری کیتابین صمد بهرنگی ایله بیرلیکده یاییبلار.[۴]
بهروز دهقانینین حاقیندا یازیلان کیتاب[دَییشدیر]
"من مرگ را سرودی کردهام؛ زندگی و آثار بهروز دهقانی" / من اؤلومو شعر ائتمیشَم؛ بهروز دهقانینین یاشاییش و یارادیجیلیغی، کیتابی "یونس اورنگ خدیوی" آدلی یازیچی الیله "بازتاب" یایین ائوی طرفیندن یاییلیبدیر.[۵]
آذربایجان فولکولورونا خیدمت[دَییشدیر]
بهروز صمد بهرنگی ایله تانیش اولاندان سوْنرا، اونونلا بیرلیکده آذربایجانین کندلرین گزیب و اونون فولکولورون توپلاماغیندا بویوک چالیشمالارلا مشغول اوْلوبدور. او بعضی چاغلاردا خیردا قارداشیندا اؤزو ایله یولداش آپاریردی. او قاراداغ ماحالینین فولکولورون توپلایاندا احمدزاده آدلی بیریسینین قروپو ایله بیرگه ایش آپاریردی. بۇ چالیشمالاری پهلوی حوکومتینین گؤزوندن اوزاق اولمالیایدی. بهروزون قارداشی بۇ مسالهده اونا گؤزتچی کیمین یاردیم ائدیردی. بۇ چالیشمالار "آذربایجان افسانهلری" آدلی کیتابلا سونوجلانیبدیر. قاراداغدا چکیلن زحمت هلهده ایشیق اوزو گؤرمهییبدیر.[۳]


text:
شهر
یوْللاندیرما صفحهسی
مسیزپرین دَییشیب:
شهر — اهالی سايینا گؤره بؤيوک، مرکزلشدیریلمیش و اراضیجه محدود ياشايیش منطقهسی. اهالیسی کند تسرروفاتیندان کنار فعالیتله مشغولدور. ائففئکتلی اؤزونویداره، تجهیزات و نقلیات ستروکتورونا مالیکدیر. شهرلرین ساکینلری ائتنیک، دیل، سوسیال، مدنی، دینی و س. باخیمدان موختلیف اولا بیلر.
شهرلر علمی باخیمدان مدنیتلرین ياخینلاشماسینین ایدئال حالی حساب ائدیلیر. آدامباشینا دوشن اراضی چوْخ آز اولور. بیر قايدا اولاراق اؤزونهمخصوص مدنیته و جدی سوسیال طبقهلشمهيه مالیکدیر. بۇ خصوصیتلر اونلاری کندلردن و يا خصوصی مقصدلر اوچون اینسانلارین جمعلشدیگی ياشايیش منطقهلریندن جدی فرقلندیریر.
ياشايیش منطقهسینین شهر ستاتوسونا عاید ائدیلمهسی هر اؤلکهنین قانونلاری اساسیندا موعيين ائدیلیر. بۇ طلب موختلیف اؤلکلرده موختلیفدیر — دانمارکدا ۲۵۰ نفر، ژاپوندا ۵۰ مین نفر.
دونیا شهرلری[دَییشدیر]
دونیانین ان چوخ اهالیسی اولان شهرلری:[۱]
دونیانین ان یوخاری یاشاییش کیفیتی شاخیصلی شهرلری:[۲]
قایناقلار[دَییشدیر]
- ↑ United Nation, Prospects of World Urbanization 1988 Dec, 1989.
- ↑ News Release: 2010 Mercer Quality of Living survey


text:
حجة الاسلام عظیمی´نین توتقولانماسی و بیزیم سوکوتوموز.
حسن ارک
بو ایل مشروطه بایرام تؤره نینده حجة الاسلام عظیمی قدیمی´نین ایشتيراکی آذربایجان میللی حرکتینه دینی و مذهبی ائعتيبار و مشروعيیت باغیشلادی. گؤردویوموز کیمی باقیرخان مزاری اوزه رینده آذربایجانین باشی اوجا و جسارتلی روحانی اوغلو باشقا چالیشانلار و ضیيالیلارلا بیرینجی سیرادا قرار تاپیب و آذربایجانچیلاری مراسیمده ایشتراک ائتمک اوچون توپلاماقدان هئچ چکینمه دی.
عظیمی حضرتلرینین بو ایشی آذربایجانچیلار اوچون نئچه یؤندن اؤنه ملیدیر:
1- دئموکراتلیق آذربایجانچیلارین بیر دانیلماز اؤزه للیيیدیر. چونکو بیر روحانینی بیر توپلانتینین باشچیلاریندان ائتمک دئموکراتچیلیغی ساده جه سؤزده یوخ بلکه ده عملده گؤسته ردی.
2-آقا-يی عظیمی´نین، آذربایجانچیلار ایچه ریسینده روحانی گئییمی ایله ایشتيراکی دینسیزلیک و آتئیيست دامغالارینی آذربایجانچیلاردان سلب ائتدی. آمما تاسسوفلر اولسون کي پهلوی ده قالميش شووئنیستی فیکیرلری داشيیانلار بئله بیر عظمتلی یغینجاغدا عظیمی و اونون یولداشلاریلا قارشی دایانیب و آذربایجان میللی حرکتین غئیرتلی روحانی اوغلونو توتقولاییب و دوستاقلادیلار.
عینادچیلارین بو ایشی نئچه باخيمدان اؤنه ملیدیر:
1- حاج آقا عظیمی´نین دوستاقلانماسی بونو گؤسته ریر کی شووئنیستلر آذربایجان میللی حرکتینين دینسیز اولماسی یوخ، بلکه دینی اولماسی قورخودور. نییه کی اگر آذربایجان میللی حرکتین دینسیز فرض ائتمیش اولاق شووئنیستلر دوشونور کی روحانیلرین میللی حرکته قاريشماسی میللی حرکتی گوجله ندیریر و دینیله شدیریر و شووئنیستلر آذربایجان میللی حرکتین دینسیزلیيینده یوخ بلکه دینیله شمه سیندن قوخورلار.
2- حاج آقا عظیمی´نی دوستاقلاماق و اونو آذربایجان میللی حرکتیندن آییرماق بیر دینی حؤکومت فرمانلاریلا عمله گئچیر و بو گؤسته ریر کی آذربایجان میللی حرکتی ایله موباریزه ده روحانیلره ده رحم ائتمک یوخدور. بئله بیر آکسيیونلار قارشیسیندا آذربایجانلی روحانیلر آرتیق دوشونمه لیدیرلر. نه اولور کی بیر روحانی اؤز دوغال حاقلارینی دوشونوب حيمایه اوچون چالیشاندا بیر آندا دوشمانا چئویریلیر، آیا ايسلام دینینده تورک´ه قارشیلیق وارمی؟
3- بیزیم عنعنه لریمزه گؤره بیر شهید مزاری اوسته مذهبی دانیشیق ثواب و موستحب ایشدیر آمما شووئنیستلرین یاراتدیغی حسساسیيتلره گؤره و بو کیچیک چالیشقانین حسساسیيتی دوشونوب و حاج آغادان سوکوت تمنناسی اوچون حاج آقا عظیمی مذهبی دانیشیقلاریندان واز کئچدی.
شووئنيستلر بو مراسیمده توتقولانانلارین هامیسينی بوراخیب تکجه حجة الاسلام عظیمی´نی دوستاقدا ساخلاییبلار و بونو گؤسته ریر کی میللی حرکتین قارشیسیندا دایانان قوووه لر مدنی- مذهبی چالیشانلاردان چکینیب آمما ايفراطی چالیشانلاری حيمایه ائدیر و اونلاری ساده جه بیر سورغو- جاوابدان سونرا بوراخیر.
4-حجة الاسلام عظیمی بوگونو میللی حرکته و صادیق فععاللار ایچه ریسینده اؤزونو یاخشی یئر قازانیب و او اوچون باسقیچیلار اونو شخصيیتین تئرور ائتمک ایسته يیرلر و چيرکین تبلیغلر، عاغیللی دوشمان و نادان دوست طرفیندن یایینلانیر. بیزلرده دیر کی بو توطئه دن اورتوک گؤتوروب و اونون بوراخیلماسینا دک چالیشاق.
دوشمان ایستير بیزی بیربیریمیزیله قارشی قویوب اؤز آماجینا ال تاپسین. بوگون ایختيلافلاری قیراغا قویوب بیرله شمه میز لازیمدیر.
5-بؤیله سینه من اؤز نیفرتیمی عظیمی حضرتلرینین دوستاقلانماسیندان بیلدیریب، اونون آزاد اولماسینی ایسلام جومهوریيتینین باشچیلاریندان ایستیره م. آرتیرمالییام کی آذربایجان مساله لرین حل ائتمه سی اوچون دوستلوق و موثبت باخیشلار ایسلام جومهوریتینین دؤولت مردلریندن لازیمدیر.


text:
لئوناردو دیکاپریو
لئوناردو ویلهلم دیکاپریو (اینگیلیسجه. Leonardo Wilhelm DiCaprio)، (دوغوم گونو. 1974 ژانویه 11، دوغوم یئری. هالیوود، کالیفورنیا) بئش دفعه اوسکار جایزه سی کاندیدی گؤستریلمیش آمریکالی اویونجو.
ایچیندهکیلر
بیوقرافی[دَییشدیر]
اوشاقلیق چاغی[دَییشدیر]
آتاسی گئورگئ دیکاپریو، چیزگی رومان یاییملایان و داغیدیجیسی، آناسی ایرمالین دیکاپریو وکیلدیر. لئوناردو ایتالیا، آلمان و روس کؤکنلی دیر. آتاسی ایتالیا و آلمان اصیللی، آناسی ایسه آلمان و روس اصیللیدیر. آناسی هلن ایندنبیرکن (1915-2008) روسیه نین پرم کندینده دوغولموشدور. اصل آدی ائلئنا اسمیرنووا اولان هلنئ ایندنبیرکن آلمان وطنداشی اولموش و لئوناردونون بؤیوک دَدَسی آلمانلی ویلهلم ایندنبیرکن ایله ائولنمیشدیر. آدام فاررار اوگئی قارداشیدیر. داها بیر یاشیندا اولاراق آناسی و باباسی آیریلیق قراری آلدیلار. لئوناردو اوچ یاشیندا اولاندا اَن چوخ سئودیگی اوشاق وئرلیشینه چیخدی. آدینی لئوناردو داوینچی دَن آلمیشدیر.
اویونجولوق چالیشمالاری[دَییشدیر]
1989دا چالیشما یولونا پارنت هود (Parenthood ) سریالیندا گَرری بوکمان رولو ایله باشلادی. داها سونرا سانتا باربارا سریالیندا ماسون کاپول کاراکترینین گنج حالینی جانلاندیردی. 1991-1992 ایللری آراسیندا قرووینگ پاینس سریالیندا 22 بؤلوم لوک براور اولاراق یئر آلدی. 1991 ایلینده کریترس 3 آدلی فیلمده جاش رولوندا ایدی.
ایکی ایل سونرا 1993ده روبرت دئ نیرو و ائلن بارکین ایله بیرلیکده بو اوغلانین یاشامی (This Boy's Life) آدلی فیلمده یئر آلدی. عئینی ایل عوذورلو بیر جاوانی جانلاندیردیغی What's Eating Gilbert Grape فیلمی ایله 19 یاش 90 گونلوک ایکن اَن یاخشی یاردیمچی کیشی اویونچو اوسکارینا آدای گؤستریلدی. (2010 ایلینه قدر بو اؤدولو ان گنچ آدای گؤستریلئن 7جی کیشیدیر.)
1995 ایلینده The Basketball Diaries و Total Eclipse فیلملرینده یئر آلمیش، 1996 ایلینده رومئو + ژولیئت فیلمینده رومئو جانلاندیرمیش و برلین فیلم فستیوالیندا ان یاخشی کسیش اویونجویا وئریلن برلین گوموش آیی (Silver Berlin Bear) اؤدولونو قازانمیشدیر. آیریجا فیلمدن 147 میلیون دولار آلمیشدیر. همن ایلMarvin's Room فیلمینده مئریل ایستریپ و دیانی کیتون ایله بیرلیکده چالیشمیشدیر.
1997 ایلینده جک داوسون رولو ایله تایتانیک فیلمینده یئر آلدی. فیلم بوتون زامانلارین ان چوخ باخیلان فیلمی اولموش، 11 اوسکار اؤدولو قازانمیش. دیکاپریو بو فیلمی ایله قیزیل کوره (Golden Glob) آدای گؤستریلمیشدیر (ان یاخشی آکتور - دراما).
1998 ایلینده کیشی دمیر ماسکدا (The Man in the Iron Mask) و سلبریتی، 2000 ایلینده ساحیل (The Beach) و 2001 ایلینده ( Don's Plum) فیلملرینده یئر آلمیشدیر. داها سونرا 2002 ایلینده مارتین اسکورسیسی یؤنلتدیگی و اون دالدا اوسکار آدایی اولان نیویورک گانگسترلری (Gangs of New York) فیلمینده و یؤنَتمَنی استیون اسپیلبرگ اولان منی توتابیلسَن توت (Catch Me If You Can) فیلملرینده یئر آلمیش، تام هنکس، مارتین شین، کریستوفر والکن و آمی آدامس کیمی اویونجولارلا بیرلیکده رول آلدیغی بو فیلمده کی اویونجولوغوندان دولایی قیزیل کوره یه گینه ده آدای گؤستریلمیشدیر.
2004 ایلینده بیر باشقا مارتین اسکورسیسی فیلمی اولان آویاتور (The Aviator) فیلمینده هووارد هوقز'و جانلاندیرمیش و قیزیل کوره قازانمیشتیر. اوسکار، بفتا، اسکرین آکتورس قویلد (Screen Actors Guild) کیمی اؤدوللره آدای اولموشدور.
2006 ایلینده گینه مارتین اسکورسیسی ایله چالیشمیش دؤنوکلر (The Departed) فیلمیندهWilliam M. 'Billy' Costigan Jr. کاراکترینی جانلاندیرمیشدیر. اسکرین آکتورس قویلد، قیزیل کوره و بفتا اؤدوللرینه آدای گؤستئریلمیشدیر. ائله بو ایل بلود دیاموند (Blood Diamond) فیلمینده دَنی آرچر رولو ایله اوسکار و قیزیل کوره آدایی اولموشدور.
2008 ایلینده گؤستریمه گیرَن سام مندسین یؤنلتیدیگی، کئیت وینسلت (Kate Winslet) و کتی بئیتز (Kathy Bates) ایله بیرلیکده رول آلادیغی دئوریملی یول (Revolutionary Road) فیلمینده فرانک ویلر کاراکترینی جانلاندیردی و Body of Lies ایله اؤزگورلوک اورکده (Freedom Within the Heart) فیلملرینده یئر آلدی.
قیساسی[دَییشدیر]
- بیر ادعایا گؤره آلمانلی آناسی فلورانسداکی اوفیزی (Uffizi) موزه سینده داوینچی نین اثرلرینیی اینجَلرَک، هلَه دوغمامیش اولان لئوناردونون تپیکلرینه معروض قالاراق، اوغلونا لئوناردو آدینی قویمایی دوشونموشدور.
- بیر یاشیندا اولاراق آناسی و آتاسی آیریلدیلار.
- آتاسی ایتالیالی اصیللی آمریکالی، آناسی روس-آلمان کؤکنلی آمریکالی دیرلار.
- اوچ یاشیندا اولاراق اَن سئودیگی تیلویزیون شو'وونا چیخدی.
- ایمپایر درگی سینین "بوتون زامانلارین اَن یاخشی 100 فیلم اولدوزو" لیستینده 75جی سیرادا یئر آلدی (1997).
- پیپل (People) درگیسی نین "دونیانین اَن گؤزل 50 اینسانی" لیستینده سئچیلدی (1997 و 1998).
- آمریکانین ایستار تی وی کانالیندا، 1990لارین ان یاخشی On Box Office ایستارلار لیستینده 6جی سیرادا یئر آلدی (2003).
- هالیوود دا اَن چوخ قازانان (پول چیخاردان) اویونچودور (2011).
فیلملری، روللاری، و یاشاییشی حاققیندا[دَییشدیر]
عمومن اَن سئودیگی یؤنَتمن اولدوغونو سؤیلدیگی مارتین اسکورسیسی ایله ایشلمیشدیر. (نیویورک گانگسترلری، گؤیلرین حاکیمی، Departed، زیندان آداسی، وال استریت جاناواری)
گنللیکله گرچک حیاتدا اویغونلاشان روللری جانلاندیرمیشدیر. (بو اوشاغین یاشامی - Tobias Wolff ، گونلوک - جیم کارول، توتقونون شاعیرلری - آرتور ریمباود، دمیر ماسکلی آدام - کرال XIV. لوویس/فیلیپس، توتابیلسن توت - Frank Abagnale Jr.، گؤیلرین حاکیمی - هووارد هوقز، جی.ائدقار - جی.ائدقار هوور، وال استریت جاناواری - جوردن بلفورت)
گنللیکله پوللو کاراکترلئری جانلاندیرمیشدیر. ( دمیر ماسکلی آدام- کرال XIV. لوویس/فیلیپس، توتابیلسن توت - Frank Abagnale Jr.، گؤیلرین حاکیمی - هووارد هوقز، زنجیرسیز - کالوین کاندی، بؤیوک گتسبی - جب گتسبی، پارا آوجیسی - وال استریت جاناواری - جوردن بلفورت)
11 یاشیندا اویونجو اولماق ایستَیَن لئوناردو بیر تمثیلچی گؤروشمه یی باشلادی. تکجه تمثیلچی آدینی داها آمریکا طرزی بیر آدام اولان Lenny Williams اولاراق دَییشدیرمه سینی ایستَدی. لئوناردو بونو قبول ائتمه دی، و 13 یاشیندا اؤزونو آدی ایله قبول ائدن باشقا بیر تمثیلچی گؤروشمه یی باشلادی.
1999 ایلینده وکیللری لئوناردونون اؤز آدی نین تئلیف حاققینی ایچین باش ووردولار.
1995 دوزلمیشی باتمان دایما فیلمینده کی دیک قرایسون / روبین رولو ایچین سئچمه لره گئتدی، آنجاق رولو کریس اودانل (Chris O'Donnell) آلدی.
1997 ایلینده اودلو گئجه لر فیلمیندن تکلیف گلدی، آنجاق عئینی زاماندا تایتانیکدن ده تکلیف آلان لئوناردو اودلو گئجه لر فیلمینی مارک والبرگه بوراخدی.
2000 ایلینده آمریکالی ساپیق فیلمینده کی باشرول تکلیفینی پروقرامینداکی اویوشمازلیق نَدَنی ایله ردد ائتمک زوروندا قالدی. رولو کریستین بئیل (Christian Bale) آلدی.
2001 ایلینده هاروارد مان آدلی فیلم ایچین تکلیف آلدی، آنجاق رولو دوشوک اوجرتی ندنی ایله قبول ائتمَدی. رولو یئرینه آدریان گرئنیر آلدی.
2002ده اولدوز ساواشلاری: بؤلوم II - کلونلارین سالدیریسی فیلمینده آناکین اسکایواکر (Anakin Skywalker) رولو ایچین دوشونولدو، آنجاق رول هایدن کریستینسن'ه (Hayden Christensen) وئریلدی.
2009 ایلینده ایسه لئوناردو دیکاپریو خالق دوشمانلاری فیلمینده جان دیلینگر (John Dillinger) رولو ایچین آدایلیغینی قویسا دا، رولو جانی دئپ(Johnny Depp)ه قاپدیرمیشدیر.
2015ده استیو جابز یاشاییشینی عئینی آدی ایله سینمایا آختاراجاق اولان فیلمدن گلن استیو جابز رولونو ردد ائتدی و رول مایکل فاسبندر(Michael Fassbender)ه کالدی.
ایندیپندنت درگیسینه (The Independent) ان سئودیگی اون فیلمی بو شکیلده سؤیلَمیشتیر; بیسیکلت اوغورلولاری (1948)، تاکسی سوروجوسو(1976)، عربیستانلی لورنس (1962)، سکگیز یاریم(1963)، اوچونجو آدام (1949)، یوجیمبو ( 1961)، سانست بولواری (1950)، پارلاماق(1980)، جننت یولو (1955).
ان سئودیگی کیشی اویونچولارین رابرت دئنیرو و جک نیکولسون اولدوغونو دئمیشدیر.
ان سئودیگی خانیم اویونچونون ایسه مریل استریپ اولدوغونو دئمیشدیر.
چئوره قورویان و دوغانی ساوونان(مودافع محیط زیست و طبیعت) بیریدیر. دونیا طبیعت قوروما وقفی عضوو دور.
فیلموقرافی[دَییشدیر]
جایزه لَری[دَییشدیر]
- 2015: 73. قیزیل کوره (Golden Glob) اؤدوللری دراما دالیندا ان یاخشی کیشی اویونچو اؤدولو - دیریلیش
- 2013: 71. قیزیل کوره(Golden Glob) اؤدوللری موزیکال و یا کومئدی دالیندا ان یاخشی کیشی اویونچو اؤدولو - وال استریت جاناواری
- 2010: Teen Choice Awards شاتر ایسلاند فیلمی -قورخو/گئریلیم دالیندا ان یاخشی کیشی اویونچو اؤدولو
- 2009: Nickelodeon Kids Choice Awards بؤیوک یاشیل یاردیم-اَن باخشی چئوره (محیط زیست) اؤدولو
- 2005: 62. قیزیل کوره اؤدوللری دراما دالیندا ان یاخشی کیشی آکتور اؤدولو - گؤیلرین حاکیمی
- 1997: برلین گوموش آیی فیلم فستیوالی - ان یاخشی کیشی آکتور ، رومئو + ژولیئت فیلمی
- 1997: ام تی وی (MTV) فیلم اؤدوللری - ان یاخشی کیشی آکتور، تایتانیک
- 1993: National Board of Review - ان یاخشی یاردیمچی اویونجو، What's Eating Gilbert Grape فیلمی
- 1993: لوس آنجلس فیلم مونتقیدلری - یئنی نسیل اؤدولو، This Boy's Life ve What's Eating Gilbert Grape فیلمی
قایناقلار[دَییشدیر]
آنادولو تورکجهسی ویکیپدیاسینین ایشلدنلری طرفیندن یارانمیش«Leonardo DiCaprio»، مقالهسیندن گؤتورولوبدور. ( ۲۰۱۶ ژانویهسینین ۱۳ـو تاریخینده یوْخلانیلیبدیر).
- ↑ Celebrities' Political Affiliations. Us Weekly (October 23, 2012). یوْخلانیلیبAugust 12, 2017.


text:
ایران هاوا هوجوموندان مدافعه قوهلری سون بیر نئچه گون عرضینده آمئریکانین کشفیات طیارهلرینه ایران اراضیسینه یاخینلاشماماق بارهده دفعهلرله خبردارلیق ائدیبلر.
آخار. آز خبر وئریر کی، بونو «تسنیم» آگئنتلیینه آچیقلاماسیندا ایران اوردوسونون گئنئرالی عباس فرج پور سؤیلهییب.
«سون اوچ گون عرضینده بیز آبش طیارهلرینه اؤز هاوا مکانیمیزا یاخینلاشماماق بارهده ۱۲ دفعهدن چوخ خبردارلیق ائتمیشیک. ایرانین هاوا مکانینا آمئریکانین حربی دنیز قوهلرینه مخصوص پیلوتسوز اوچان آپاراتلار داخیل اولماغا چالیشیب»، – فرج پور بیلدیریب.
قئید ائدک کی، ایران هاوا هوجوموندان مدافعه قوهلرینین تعلیمینه (مانور) باشلاییب. تعلیمده ۱۷ مین حربچی ایشتیراک ائدیر.


text:
آذربایجان ـ ایران آراسیندا قیریلماز باغلیلیقلار واردیر و دیل ـ ادبیاتا گلدیکده ـ سیاست بیر یاندا قالسین دییه ـ بیر بیریندن وام آلیب، وام وئرمیشلر. چاغداش ادبیاتیمیزدا بئله اولموشدور. موضوع فارسدان تورکجهیه ترجومه مسئلهسی اولاراق، موضوع اوستونه گلدیکده یئنهده تورک دیلینین گؤزهللیگی و گوجونه داها آرتیق ایمان گتیریریک. تورک دیلی پهلوی رژیمینین دؤورونده یاساق اولدوغونا باخمایاراق، فارس شعرینین چئوریلمهسی داوام تاپیر و بورادا صمد بهرنگینین درین دوشونجه و عینی حالدا آنا دیلینه اولان تسلطی دانیلمازدیر.
صمدین آنا دیلینه اولان محبتینی، اونون اثرلرینده گؤرمک اولور. فارسجادا یازدیغی حیکایهلرده، مقالهلرده و توپلادیغی شفاهی ماتریاللاردا گؤرمک مومکوندور. او، اوجسوز بوجاقسیز تورک فولکلورونو توپلامادان دگرلی چالیشمالار ایرهلی سورور، پاره پاره کتابیله اؤز باغلیلیغینی چاغداش آذربایجان شعرینه گؤستریر و فارس دیلیندن ان گؤزهل شعرلری سئچیب آنا دیلینه چئویرمهسی بونا باشقا بیر سنددیر. صمد نیما یوشیجدن، شاملودان، فروغ فرخزاد، اخواندان شاه اثرلرینی سئچیب و مهارتله تورکجهیه چئویریر و «گئجهدیر» عنوانی ایله چاپ و نشر ائدیر. صمد نیمانی بڲهنیر، شعرلرینی دریندن سئویر و بیلیر کی نیما ساده بیر شاعیر یوخ، بلکه ائتکیلی، درین دوشونجهلی و سربست شعرین یینورهسینی قورانلارداندیر.
صمد، نیمادان ان تانینمیش و گؤزهل شعرلری سئچیب و مهارتله ترجومه ائدیر و بورادا آنا دیلینین اوستونلوگو گؤسترمهده باجاریغینی نشان وئریر:
گئجهدیر
گئجهدیر، دملنمیش توپراق،
رنگی اوزدن قاچمیش.
یئل، بولوتدان تؤرهمه، داغدان،
یوگوروب اوستونو آلمیش.
گئجهدیر، شیش گتیرن جان کیمی دورموش هاوا چوخدا ایستی:
ائله بونداندی آیه سئچمهگه بیر ایتگین آدام اؤز یولونو.
ایستی جانلار، سؤنسوز چؤل،
اؤلودور دار گوردا،
اورهگیمدیر یانمیش،
بو یانان تب ایچره،
یورقون بدنیمدیر.
گئجهدیر، باخ، گئجهدیر.
***
هست شب …
هست شب، یک شب دم کرده و خاک،
رنگ رخ باخته است.
باد، نوباوهی ابر از بر کوه،
سوی من تاخته است.
هست شب، همچو ورم کرده تنی، گرم در استاده هوا.
هم از رواست نمیبیند اگر گمشدهای راهش را.
با تنش گرم، بیابان دراز،
مرده را ماند در گورش تنگ.
به دل من سوخته میماند،
به تنم خسته که میسوزد از هیبت تب!
هست شب، آری، شب.
۱۳۳۴/۲/۲۸/م. کریمی
آردی وار
اولین نفری باشید که نظر میدهید!
عزیزان علاقه مند به دریافت مرتب روزنامه ساقی آذربایجان از طریق پست می توانند با دفتر روزنامه تماس حاصل نموده و یا به سامانه پیام کوتاه روزنامه پیامک بفرستند.
اشتراک یکساله: 340 هزار تومان
اشتراک شش ماهه: 170 هزار تومان
ضمنا هزینه بسته بندی و ارسال از طریق پست بر عهده روزنامه می باشد.
برای عضویت در خبرنامه پیامکی، اطلاعات خود را وارد کنید
از مسئولین محترم استان که وعده های آنان در این ستون پیگیری گردیده خواهشمند است توضیحات خود را در خصوص علل عدم تحقق وعده های داده شده جهت اطلاع شهروندان محترم و تنویر افکار عمومی به دفتر روزنامه ساقی ارسال فرمایند.


text:
Mar 11, 2018
گینه ده بین الخالق دونیا قادینلار گونو
س. سیداوالی
بو ایلده, هر ایلده اولدوغو کیمی, بین الخالق دونیا قادینلار گونونون ایلدؤنومو گلیب- گلمه ده ن, بیر پارا آذربایجان و ایران تورک لری «خالا خاطیرین قالماسین» دئیه, سوسیال مئدیادا قادینلاریمیز حقده بیر نئچه جمله تبریک یازیب و معین ویدئولاری پایلاشدیلار. سونرا سکگیز مارت کئچن کیمی, گینه قادین مسئله سینی بوکوب صاندیغا قویوب, یاددان چیخارتدیلار.
دوستلارین بو ایشی, آدامین یادینا امام حسین اوچون محرم ده ن قارا کؤینک گئیه ن لری سالیر. بیلدییینیز کیمی, بیر عده عاشورا- تاسوعا گونلرینده آتا- آناسینین نذر دئدیکلری اوچون, قارا کؤینک گئییب و ایلده بیر نئچه گونده اولسا, مسلمان اولورلار.
ایندی بیزیم بو دوستلاردا, ایلده بیر گون قادین حقلری طرفداری اولورلار.
البته ایلده بیر گونده بئله اولسا, قادین حقلرینین طرفداری اولماق و معین بیر گونده نئچه جمله قادینلاردان یازماق, اؤزلویونده پیس ایش دئییل.
لاکن امینم کی, بو دوستلارین بعضی سی گلن ایل سکگیز مارت گونونه کیمی, قادین حقلرینی و قادین مسئله سینی بئله بیرده آغیزلارینا آلمایاجاقلار.
حالبوکی بو گون ایراندا ( خصوصیله سون آیلاردا) قادین مسئله سی اولدوقجا مهم و قادین حقلرینی مدافعه ائتمک, اسلام رژیمی ایله مخالفت ده اولان اورگانیزاسیونلار اوچون خالقی سفربر ائتمکده عوض سیز رول اویناماقدادی.
بئله بیر حالدا ایران تورک لرینین, خصوصیله آذربایجان دا ملی فعال لاریمیزین بو مسئله ایله علاقه ده دوغرو- درست و آیدین موقع لری اولماسی هر زماندان داها چوخ اهمیت داشیماقدادیر.
خصوصیله شرق اؤلکه لرینده قادینلارا سئچیب- سئچیلمک حقی وئرمکده ببرینجی لرده ن اولان جنوبی آذربایجان ملتی* بو عرصه ده ایراندا یاشایان دیگر ملت لرده ن دالی قالمامالیدیر.
قادین حقینده ن دانیشاندا, داها «آنا» لاردان و اونلارین مظلومیتینده ن دانیشماق کفایت ائتمیر.
آذربایجان قادینی بیلمک ایسته ییر کی, گله جکده «تورک ائلی»، «مستقل» و یا «فئدرال» آذربایجاندا, قادینین یئری مطبخ ده اولمالی و تورک «اصلان» لارینا یالنیز آنالیق ائتمه لی, یوخسا مدرن و گلیشمیش بیر توپلوم و اجتماع دا, اونلار بوتون عرصه لرده کیشی لر ایله برابر حقلر- ه مالیک اولاجاقلار. بو گون بو سئوال لارا جاواب وئرمه نین زمانی گلیب, چاتمیشدیر.
آذربایجانلی و ایران- تورک قادینی بیلمک ایسته ییر کی, ایرانلی و آذربایجانلی تورک کیشی لری نه زمان «تراختور»، «عفرین» و «پ ک ک» ین نزدینده, قادین مسئله سی ایله ده مشغول اولماق ایسته ییرلر.
بو دوستلار دوغرودان- دوغروسو اینانیرلارکی, آذربایجان و تورک قادینلاری کیشی لر ایله چیگین- چیگینه ساواشماسالار, گوجلی بیر دوشمانین قارشیسیندا ملی حق لریمیزی الده ائتمک ممکون اولا بیلرمی؟...
آذربایجانلی و ایرانلی تورک کیشی لری بیلمه لیدیلر کی, قادینلاریمیز ایسته ر- ایسته مز اؤز یوللارینی گئدیب و هر جهت ده انکشاف ائتمک ده دیلر. سؤزومه قووت اوچون, تبریز ده ن منه دوستلاریمین بیرینین یازدیغی قیسسا مطلبی بورادا وئرمک ایسته ییره م. دوستوم یازیر:
" ... البته کیچیک بیر ساده مثلا ورزش مورد ینده, خانیملارا ذره قدر اداری ایش اختیاری وئره نده, چوخ سرعتلی و گوزه گلن ایشلر گؤرورلر.مثلا من شخصا تبریزده خانیملارین تکجه داغچیلیق دا چوخ جدی قابیلیتلی فنی قاباغا گئتمک لرینی گورور ه م. ایندی آذربایجانین شهرلرینده, خانیملار داغلاردا فنی دؤوره لر کئچیردیب و حتی چتین امتحانلاری یاخچی نمره لر له قبول اولوب و کوهپیمایی, سنگنوردی, یخنوردی, غارنوردی و بوتون ورزش دؤوره لرینده مدرک آلیب, باشگاه آچیب و بیر اتوبوس کیشینی چوخ جدی گؤزه ل مدیریت ائدیب و ۸۰۰۰ مترلیک داغلاردا حتی لیدرلیق ائلییرلر. ...
من بیر پیس تکیه کلامین ضدی و علیهینه یم. هاردا ائشیتسم بیر آغا یا خانم مثلا دئینده کی, فلان یئرده فلان ایشده نئچه خانیمدا واریدی, چوخ کسکین بو جمله نی (داها تکرار ائله مه یین)دئییه ره م. چالیشیرام خانیملار اؤزلرینه گوونج اولماق, اینانماق مسئله سینی باشاسالام. ...
بوردا نئچه مین ایللیک گلن کهنه بیرکیفیر یول (فرهنگ یا ایدئولوژی آدیندا) ژن لریمیزه سوخولوب. گره ک بو کیف سنمیش موردی آرادان آپاراق, تا دوز تفکر و باخیش گول کیمی چیچک لنسین.
کریم مشروطه چی (سؤنمز) «عیسی نین سون شامی شعرینده» دئییرکی:
قارانلیغی قووماق اوچون,
الده گره ک بیر ایشیقلی چیراق اولسون.
ایشیق گلسه,
قارانقولوق اؤز- اؤزونه قویوب قاچار.
یول نه ایسه ائنیش- یوقوش,
آیدین لاشار." ( دوستومون یازیسی بورادا بیتیر)
*****
سون گونلرده دوستلارین بیری منه بیر ویدئو گؤنده رمیشدی. چکیلمیش فیلم میلادی ۱۹۵۹- نجی ایله عاید دیر. ویدئو دا مصر اؤلکه سینین مهم رهبرلرینده ن بیری اولان «جمال عبدالناصر», بؤیوک بیر سالوندا یوزلر آداما دانیشیر.
من او دانیشیغین ترجمه سینی بورادا وئریره م. ناصر دئییر:
" مسلمان قارداشلار ( اخوان المسلمین) لیدری ایله منیم بیر گؤروشوم واریدی. او منیم یانیمدا اوتوروب و منده ن بیر شئی لر ایسته دی.
بیلیرسیز او منده ن نه ایسته دی؟
بیرینجی سی او منده ن ایسته دی کی, باش اؤرتوسونو ( حجاب) بوتون مصر قادینلارینا اجبار ائدیم. او دئدی کی, بوتون قادینلار گره ک باش اؤرتوسو و چارقات باغلاسینلار. یانی هر قادین کی خیاوانا گلیر ( ناصرین دانیشیغی آراسیندا جماعت ده ن بیری اوجا سسله دئییر: یاخشی دی کی, او اؤز باشینا چارقات باغلاسین).
من اونا دئدیم کی, هر گاه من بئله بیر قانونی یازدیرسام, منه دئییرلر کی سن بیزی «الحاکم بامراللاه» زمانینا گئری آپاریرسان. او زمانلار انسانلار گوندوزلر خیاوانا چیخماغا حقلری یوخ ایدی.
البته منجه هر کس اؤز ائوینده ایسته دییی کیمی یاشاماغا حقی وار.
او (اخوان المسلمین لیدری) منه دئدی کی: یوخ سن بیر لیدر کیمی مسئولیت داشیییرسان.
من اونا دئدیم کی: سیزین بیر قیزینیز وار. او اونیوئرسیته ده طب ساحه سینده تحصیل آلیر و اونون باش اؤرتوسو یوخدور. نه اوچون سن اونون باشینا اؤرتوک قویمامیسان ( جماعتین او جادان قهقه لری)؟
سن کی اؤز قیزینین باشینی اؤرتمه یه گوجون چاتمیر, نئجه منده ن ایسته ییرسن کی, اون میلیون قادینین باش اؤرتمه سینی حیاتا کئچیره م؟"
*****
دونیامیزین چهره سی اینانیلماز بیر سرعت ایله دئییشمکده دیر.
بئله بیر دونیادا، بیر چوخ جهت لرده ن دالی قالمیش ایران کیمی بیر اؤلکه ده (مملکت ده) انسانلارین طبیعی حقلری، او جمله ده ن، غیر فارس ملت لره منسوب اولانلارین آنا دیلینده تحصیل آلمالاری، کیشی لر ایله قادین لارین قانون قاباغیندا برابرلیگی، دین و وجدان آزادلیغی دانیلیب و هر گون ازیلمکده دیر.
بو گون اونیوئرسال ارزش لر کیمی قیمت لنیب و ده یه رلنن انسان حقلرینی و یا قادین حقلرینی دانماق و یا هئچه سایماق داها بیر او قدر راحات ایش دئییل. اونا گؤره ایران کیمی اسلامو- فاشو اؤلکه لرده «اسلامی انسان حقلری» کیمی اویونبازلیغین اورتا یا گلمه سینه شاهید اولوروق.
اسلامچی, غدار و قادینلارا دوشمان کسیلن بیر حاکمیت ین الینده اسیر اولان ایران کیمی بیر اولکه نین عکسینه, بو گون دونیانین بیر چوخ اؤلکه لرینده قادینلاری آشاغیلایان و کیشی لر ایله مقایسه ده اونلاری اسکگیک دوروما گتیرین قانونلار, سمبل لار و کولتوره ل عابیده لری دئییشیب و یئرینه اونلاری دوزگون تمثیل ائده ن سمبل لار و قانونلار یارانماقدادیر. بونلاردان بیری ده «ملی سرودلار» ( ملی هیمن) دیلار.
دونیانین بیر چوخ اؤلکه سینده «ملی سرود» لارین یازیلماسی، ناسیونالیزم و دؤولت- ملت لرین یارانماسی ایله علاقه ده اولدوغو اوچون، بو سرودلاردا "تورپاق"، "قان" و " دین" ین رولو مطلق آگراندیسمان اولور.
بو اؤلکه لرده «وطن» - ی مدافعه ائتمک اوچون, قادین لار "اوغلان" دوغمالی و لازیم اولاندا اونلاری او تورپاقلارا قوربان وئرمه لیدیلر. اونا گؤره بو هیمن لر چوخونلوغوندا « مردانه» کاراکتر داشیماقدادیلار. البته بیر چوخ دین لر ده «آللاه» یندا کیشی لیک خاصیت لره مالیک اولدوغو اوچون، بیر چوخ اؤلکه لرین هیمن لرینده، قادینلار غایب دیلر.
فدرال آلمانین ملی هیمنی ده بو قایدالاردان استثنا اولمادیغی اوچون، قادینلارین گونو- گونده ن داها چوخ رول اوینادیغی ایگیرمی بیرینجی عصر - ه اویغونلاشدیریلمالیدیر.
فئدرال آلمانین ملی هیمن ینده «آتا یوردو» آدلانان «وطن» ین دئیشیب و اونا هم قادینلاری تمثیل ائده ن و همده زمانه میزه اویغون اولان بیر آد وئرمه نین زمانی گلدییی اوچون، سون گونلرده عایله و خانواده وزارتخاناسی طرفینده ن معین تکلیف لر و پیشنهادلار اولونموشدور.
البته بیلدیییمیز کیمی آلمان کیمی دموکراتیک بیر اؤلکه ده، بئله بیر دئییشیک لیکلر، دموکراتیک و مباحثه لی بیر پروسس ده، عموم ملتین نظرلرینی و فیکیرلرینی آلدیقدان سونرا حیاتا کئچیریلیر.
باشقا اؤلکه لرده ملی هیمن ده بئله بیر دئییشیک لیک، بیرینجی دفعه ۲۰۱۲ - ینجی ایل اطریش اؤلکه سینده حیاتا کئچمیش و ملی هیمنده گلن «محتشم اوغوللارینین وطنی»، « محتشم قیز و اوغوللارینین وطنی» نه دئییشمیش و کانادا اؤلکه سینده ایسه، سون زمانلار ملی هیمن ده " اوغوللاریندا آتا یوردونو سئومک حسی نی اویاندیر" یئرینه، "بیزیم هامیمیزدا" سؤزلری گلیر.
*****
و نهایت سون سؤز:
ایگیرمی بیرینجی عصرین باشلانقیجیندا, منیم جنس یمده ن اولان بعضی کیشی لرین قادینلارین برابر حقلره مالیک اولماسینا قارشی چیخمالاری, یادیما «دون کیشوت» - ی سالیر کی, آغاجدان بیر قیلینج, حامام طاسیندان بیر دمیر بؤرک, آریق و اؤلومجول آتی ایله یئل دگیرمانلارینین ساواشینا گئدیر.
حالبوکی: یاراتماق, نه اینکی یارادیلماق, اساس مسئله بوندان عیبارت دیر.
بین الخالق دونیا قادینلار گونونو ( 8 مارت) بوتون قادینلارا- هم اونلار کی ان طبیعی حقلری اوچون ساواشماقدادیلار, همده او قادینلارا کی اؤز جنس لرینده ن اولانلارا ظلم ائتمک اوچون کیشیلر ایله بیرلشیرلر- تبریک دئییره م و او کیشی لرده ن ده یاد ائتمک ایسته ییره م کی, قادینلارین حقلی مجادله لرینده, اونلارین قارشیسیندا یوخ, یانلاریندا دوروبلار.
* ایراندا, آذربایجان ملی حکومتین تشبثی ایله 1945- ینجی ایلده قادینلارا سئچیب- سئچیلمک حقینی وئرمک و تورپاق رفورمینی حیاتا کئچیرمک, ملی- دموکراتیک مبارزه میزین تاریخینده بیر پارلاق اولدوز کیمی هله ده ایشیق ساچماقدادی.
حالبوکی سلطنت یانچیلاری و فارس شوونیست لری بو دانیلماز حقیقتی اورت- باسدیر ائدیب و قادینلارین سئچیب- سئچیلمک حقی نی قازانماق تاریخینی 1963- ینجی ایلده ایکینجی پهلوی نین آغ انقلابیندا کئچیریلن قانون ایله قلمه وئرمه یه چالیشیرلار.


text:
یود
یود (اینگیلیسجه: Iodine) سمبولو I و آتومساییسؽ ۵۳ اولان بیر هالوژن الئمنتدیر. یود، ان چوخ دنیز سویوندا چؤزولموش اولاراق موجوددور، آیرؽجا یعضی تورپاقلاردا،معدنلرده و بعضی دنیز محصوللاریندا دا تاپیلیر.
کیمیاسال اؤزللیکلری[دَییشدیر]
سویا قاریشماز، .بوتون هالوژن لردن آز قاریشاندی.ان چوخ الکترون وئرن هالوژندیر و جامیددیر.ساغلیقدا و فتوقرافیکده و بویاقدا ایشلنیر.
یود آدی iodes یونانجا یانی بنوشه بویاق.۱۸۱۱ده Barnard Courtois اونو کشف ائتدی.دوغال یودو سولفات پاخیر و یودید پوتاسیوم ماده لرینین قاریشماسیندان اله گتیرمک اولار.باشقا یوللاردان دا اونو اله گتیرمک اولار.
یود جامید بیر ماده اولاراق توتقونگؤی بویالیدیر سئویلمز قوخوسو وار .هالوژنلر قوروپوندا چوخ ساکین مادهدیر.کلوروفورم ماده سین ارغوانی ائدیر.
ایزوتوپ[دَییشدیر]
یود ۳۰ ایزوتوپی واردؽر.کی تکجه یود۱۲۷ ایزوتوپ قالارلیدؽر و باشقا ایزوتوپلارینین چکیردکلری رادیواکتیو و داغیلاندیر..یود۱۳۱ مصنوعی رادیوکتیو مادهدیر کی بتا ایشیقی اوندان چیخیر و یاریم یاشاماسی ۸ گۆندور..بو رادیواکتیو یود قواتر و تیروئید خستهلیگینده ایشلئنیر.یودید سودیوم ویودیدپوتاسیوم آدیلم یود مادهسیدیر.
قایناقلار[دَییشدیر]
- ↑ Magnetic susceptibility of the elements and inorganic compounds, in Handbook of Chemistry and Physics 81st edition, CRC press.
- ↑ Weast, Robert (1984). CRC, Handbook of Chemistry and Physics. Boca Raton, Florida: Chemical Rubber Company Publishing, E110. ISBN 0-8493-0464-4.


text:
قیزیل آی
قیزیل آی توپلومو یا قیرمیز آی یا عربجه هلال احمر جمعیتی، موسلمان اؤلکه لرینده، ساواشلاردا و همده طبیعی و غیرطبیعی اولایلاردا، تئزلیکله ایمداد و کؤمک یئترمک قورومونا دئییلیر. مسیحی اؤلکه لرده بۇ قوروما قیرمیز خاچ (صلیب سرخ، Red Cross) دئییلیر. قیزیل آی قورومونو دا عثمانلی تورک ایمپراتورلوغو چاغیندا موسلمان اؤلکه لر اوچون یاراتدیلار.
قیزیل آی و قیزیل خاچ دونیالیق اورتاق قورومو[دَییشدیر]
قیزیل آی و قیزیل خاچ قوروملارینا دونیالیق بیرلیکده، اولوسلارآراسی قیزیل خاچ و قیزیل آی حرکتی(International Red Cross and Red Crescent Movement) دئییلیر و دونیا دا ۹۷ میلیون اویه سی (عضو) واردیر.
قایناقلار[دَییشدیر]
- اینگیلیسجه و آنادولو تورکجه سی ویکیپدیا صفحه لری


text:
هر کس، حتی اکسپرتلر ده امیندیرلر کی، ارمنیستانداکی "ایسگندر"لر فاکتیکی اولاراق بیزیم اوردویا مخصوص دئییل.
آخار. آذ خبر وئریر کی، بو سؤزلر ارمنی اکسپرت سرکیس آرتسرونیانین «1in.am» سایتیندا درج اولونان مقالهسینده یئر آلیب.
«ایسگندر"لر کالینینگراددا دا یئرلشدیریلیب. روسییا رسمیلرینین اؤزلری تئز-تئز ارمنیستانی کالینینگرادلا مقایسه ائدیرلر. احتیمال بؤیوکدور کی، هر ایکی اراضیدهکی "ایسگندر"لرین آتش امرینی یالنیز پوتین وئره بیلر. تصادفی دئییل کی، مسکوا بیرلشمیش قوشون قروپلاشمالاری ایله بیزیم اوردو اوزرینده نظارتی برپا ائدیر»، – دئیه مقالهده بیلدیریلیب.


text:
افغانستانده, پاکستان لیک دیپلماتلر یوقالدی
اوشبو دیپلمات لر پاکستان نینگ جلال آباد قنسلگرلیگیده وظیفه اجرا ایتماقده ایدی
افغانستانده, پاکستان نینگ جلال آباد قنسلگرلیگیده وظیفه اجرا ایتیتگن ایککی دیپلماتی نینگ جمعه کونیدن بیری یوقالیب کیتگن لیک لری معلوم قیلیندی.
پاکستان تشقی ایش لر وزیرلیگی, اوشبو دیپلمات لرنینگ افغانستاندن موتر بیلن پاکستان گه کیلیتگن پیتده یوقالیب کیتگن لیک لری نی بیلدیردی.
جمعه کونیدن بیری اوشبو دیپلمات لردن خبر آلینه آلمیتگن لیگی بیلدیریلگن بیاناتده, پاکستان تشقی ایش لر وزیرلیگی نینگ موضوع نی افغانستان مقام لری گه بیلدیرگن لیگی معلوم قیلینرایکن, خودی منه شوو دیپلمات لرنینگ تاپیلیشی اوچون فعالیت لرنینگ باشله گن لیگی قید ایتیلدی.


text:
«قاراباغ» کلوبونون چمپیونلار لیگاسینین قروپ مرحلهسینین سون ائو اویونوندا «چلسی» اونلارا آیریلمیش بیلیتلرین بیر حیسهسیندن ایمتیناع ائدیب.
آخار. آذ خبر وئریر کی، بو بارهده معلوماتی «قاراباغ» فوتبول کلوبونون رسمی صحیفهسی قئید ائدیب.
معلوماتا گؤره، کلوب اویونا اولان بؤیوک ماراغی نظره آلاراق، همین بیلیتلری، یعنی ۳۰۸ و ۳۰۹-جو سئکتورلاری بو گوندن اعتباراً ساتیشا چیخاریب. تخمینی سایی ۱۰۰۰ اولان بیلیتی آزارکشلر حیدر علیئو سارایینین کاساسیندان، «آسان خیدمت» مرکزلریندن، «۲۸ مالل»، «گنجلیک مالل»، «پارک بولوار» تیجارت مرکزلریندهکی قاراباغ فوتبول کلوبونون فان-شوپوندان، «آذربایجان»، «نظامی» کینوتئاترلارینین یاخینلیغیندان و اوزئییر حاجی بیلی کوچهسی ۶۹خ عنوانینداکی ساتیش منطقهلریندن آلا بیلرلر.


text:
اوجاق-شاهین حسنی- اروپای قبل از رنسانس موجودیت سیاسی یکپارچه ای بود با محوریت «کلیسای واحد کاتولیک» و «زبان واحد لاتین». اما مواجهۀ این «موجودیت یکپارچه» با نیروی مسلمانان و بخصوص شکست در جنگهای صلیبی...
اوجاق: ایران فوتبال لیگینین 3 ئنجی هفته سینین سون اویونوندا تراختور و پیکان تیم لری تبریزده بیربیری ایله قارشیلاشدیلار. بو اویوندا کی تراختورون اؤزل میدانیندا برگزار اولدو تراختور تیمی بیر یاخجی و گؤرکملی اویون...
اوجاق: چاربورج و هابئله آذربایجان تورک خالقینین ایچنده کؤرپه اوشاقلارلا باغلی گؤزل اینام لار وار. بو ایناملارین بیر چوخو هئله ده خالقیمیزین ایچینده یاشاماق دادیر. -قدیم زامانلار کئچی توکوندن اوشاغا بلک باغی دوزلدرمیش لر...


text:
بایرام ناغیلی
میر هدایت سیدمرندی – سسلندیرن: کبری میرحسینی
نووروز بایرامیگلمهمیشدن؛ گئتمیشدی. دای او قَدَر ائو سیلیب سوپورمکدن– او قدَر ماراقلا یئدی لووون آلیب آخیر چرشنبهنی گؤزلهمکدن- شال ساللاماقدان- یومورتا دؤیوشدورمکدن- گؤروشه گئدیب گلمکدن- بایراملیق آلیب وئرمکدن، خبر یوخویدو.
بایرام گونلری پیسدن-یاخشیدان یئلکیمیگلیب سوووشموشدو. مدرسهلر آچیلیب کیلاسلار قورولموشدو. اوشاقلار گلیب بیربیر انشالارین اوخویوب یئرلرینده اوتوروردولار.
اینشانین قونوسو (نووروز بایرامینین خاطیرالاری) ایدی. هرکس گلیب،دوغرو- یالان، گئدیب یا گئتمهدیگی سفرلردن؛ دال بادال دوزدویو جملهلری اوخویوب بیر نومره آلیردی. سیرا کریمه چاتدی. کریم اوجا بویلو آریق و ساری یوزلو، قاشقاباخلی اوندؤرت یاشیندا بیر اوغلانایدی. نورمالدا کیمسه ایله دانیشمازدی. دوغروسو کیمسهلر اونونلا دانیشمازدیلار و ساناردیلار بیر اسکییویان و فرش توخویانین اوغلویلا دوستلوق ائتمک، اونلارا باش آشاغیلیق گتیرر. کریم ویقارلی آددیملارلا کیلاسین اؤنونه گئچیب دفترینی آچیب انشاسینی اوخوماقا باشلادی. کریمین سسی کیلاسی بورودو. اوشاقلار اونون سسینی سایمادان بیربیرلریله قونوشوب دئییب گولوردولر. آما گئتدیکجه کریمین اوخودوغو جملهلر چکیش سسی تکین قولاقلاریندان گئچیب قافالاریندا اوتوروردو. دانیشیقلار بیربیر کسیلیب قافالار کریمه ساری دؤنوب؛ گؤزلر کریمین آغزینا تیکیلیردی. معلّمکی کیلاسین پنجرهسیندن حیطه باخیردی؛ کریمه ساری دؤنوب کریمین آغزیندان چیخان کلمهلری قولاقلاریلا اوتوردو. کیلاسی آغیر سیکوت بوروموشدو.
کریمین سسی کیلاسدا جینگیلدیردی:
«…..گؤزل آنام… او گؤندن کی، منله باجیمیبوراخیب آتامین یانینا کؤچدون، بیز آغیر گونلر گئچیریریک. ایلک گونلر قوهوم قونشو گلیب گئدیردیلر، آما گون گئچدیکجه گلیب گئتمهلرده آزالیردی. دای بو گونلر کیمسه بیزدن یاد ائتمیر. دوزدو سن گئدیب راحاتلاشدین، آما بیزی کیمه تاپشیردین؟! یاخشی بیلیرم کی خسته حالینلا نه قَدَر چالیشاردین اونون- بونون پالتارلارین یویاسان و بوش ساعاتلاردا بیزیله برابر دزگاه باشیندا اوتوروب ایلمک دویونلهیهسن کی قاباللار تئزتئز بیتیب اربابدان پول آلیب دردلریمیزه وئرهسن.
یادیندادی آنا، بیر گون نازلی کیچیک باجیم تلهسیکدن بارماغینی کسدی؛ آما سن دونیانین زورلوغونون آجیسینی اوندان چیخارتدین و اونون بارماقینین قانینا باخماییب؛ اینجه بدنینی پیچرقاجین آلتینا سالدین!؟ باجیم آغلییا- آغلییا دئییردی :
-“آنا… سن دئییرسن تئزتئز دوتلهدا؛ منده تلهسیک دوتلهییردیم بیردن بارماغیم پیچاق آلتینا گئتدی….”
باجیم ایچین چالا-چالا، آجی آغلیردی؛ دؤزه بیلمهدین اونو باغریوا باسدین، سنده آغلادین؛ منده آغلادیم. نئجه گون پیچرقاجین یئرلری اونون بدنینده زول- زول شیشیب گؤیرمیشدی.
یادیندادی ایلمک سالا سالا ، ایلمکلرین دیلیله اوخویاردین :
” گینه صف باغلاییب باخیرسیز منه؟!
قانلارین رنگیدیر بویویوب منی
اینجه بارماقلارلا مظلوم بالالار
گئجهلر یاتماییب توخویوب منی
…..”
یادیندادی آنا…صبح گون چیخمادان دزگاه باشیندا اوتوراردیق، مدرسه ساعاتی چاتینجا اوسدوموزون تویلرین سوپورگهایله سوپوروپ تمیزلردین، بیزده گولردیک کی مهیه بیز یئریک یا فرشیک کی اوستوموزو سوپورورسن !؟
نه سنین حووصلهن اولاردی بیزیم باشقا نییازلاریمیزا چاتاسان ونه بیزیم بؤش واختیمیز اولاردی کی آرتیخراق درسلریمیزه چالیشاق. دوشوک نومره آلاندادا سئوینردیک کی اَن آزی سنین ساوادین یوخدورکی بیله سن. آما سن اؤزووو سیندیرمازدین، دفترلریمیزی آلیب باش آشاغی ترسه توتوب باخیب، مظلوم گولوب گینه بیزه گئری وئرردین. من چوخ زامانلار کیلاس مشقلرین یازا بیلمزدیم نییهکی وقتیم اولمازدی. آغا معلّم ساناردی بس من اوزلو و دانقاز اوشاغام. اودوکی آغا معلم ایستهمهمیش الیمیآچاردیم تا گوندهلیک شووومو وورسون، اما شادیدیم کی بونلاری سن بیلمیرسن.
سن اؤلن گوندن نئچه گون سونرا، ارباب بیزه گوونمهییب گلیب دزگاهی گئری آپاردی. قورخوردو بیز فرشی پوزوب ریهلی توخویاق. ایندی من مدرسهدن چیخان زامان بیر باشقا فرش کرخاناسینا قاچیب فرش توخویورام. آما باجیمیقویمادیم کرخانایا گئتسین، آخی بیلیرسن آنا! کرخانالاردا، کیفیر سؤزلر دانیشیلدیغی اوچون بیر قیز اوچون اویقون یئر دئییل.
گئجهلرگلیب هم اؤز درسلریمه، همده باجیمین درسلرینه چالیشیرام. سنه سؤز وئریرم سنین ایستهیین کیمین درس اوخویوب دَیَرلی اینسان اولاق.
جمعه گونلری سنین یانیوا گلیب سنله دانیشیریق. بیلیریککی سسیمیزی ائشیدیرسن. البت سنین پوزقون قبریوی گؤرنده اورهییم کدرلنیر. سنین قونشولارین قبیرلری ایکی اوچ قات، آینا کیمین قیرانیت داشلارداندی، آما سنین قبرین قارا سیمیتدندی..! سانیرام سن خسته اولان زامانلار بو گونلری دوشونوردونکی دئییردین:
کاشکی قبرین ایچی جنت اولا، اوستندن نه فایدا….؟
آنا….! بو گونلر بایرام گونلریدی و بو گونلر سنسیز بیزه چوخ زور گئچیری. چالیشدیم بایراما بیر کیچیک سوفره آچام. باجیما قیرمیزی بالیقدا آلدیم.
آنا…! بیز قوهوملارین گؤروشونه گئتدیک؛ آما دئیهسن بیز یوخوق، کیمسه بیزی گؤرمهیه گلمهدی!
بوگون مدرسهنین ایلک گونودو. اگر منله باجیم تازا پالتار گیمهمیشیک، آما پالتارلاریمیز تمیزدیلر. اگر یئمهییمیز یاغلی دئییل، آجدا دئییلیک. اگر اوشاقلار گئتدیکلری سفرلردن وآلدیقلاری هدیهلردن یازیبلار، منده سنین قبریندن یازاجاغام. سنه وئردیگیم سؤزلردن یازاجاغام. چالیشاجاییق یاخشی نومرهلر آلیب روحووو شاد ائدک. اگر آغا معلّم و صینیف یولداشلاریم منی سئومهسه لرده بئله، من اونلاری سئوه جاغام. روحون شاد اولسون آنا.»
کریم انشاسینی بیتیریب کیمسهنین اؤزونه باخمادان یئرینه ساری یولا دوشدو. نیه کی ایستهمیردی اوشاقلار اونون گؤزونده اولان یاش دامجیسینی گؤرسون. آما بیلمیردی اوشاقلاردا دینمز سویلهمز آغلاییردیلار و اوتانیرلار کی بوگونه قَدَر نییه بو بؤیوک اینسانا، یاخشی دَیَر وئرمهییب واونون دَیَرینی پالتارلاریلا اؤلچوبلر. آغا معلّمده گؤزلویونو گؤتوروب یاش دامجیلارینی اوزوندن سیلدی.
کیمسهدن بیر سس چیخمیردی. آغا معلّم بو کیچیک یاشلی، بؤیوک اینسانین آیاغینا قالخیب باش اَیدی. کیلاس بیردن بیره بومبا کیمین آچیلیب آلقیشلاما سسی گؤیه یوکسلدی.


text:
سیقار
سیقار یوخسا پاپروز . ایچریسینده خێردالانمێش تۆتۆن اوْلان کاغێذا دئیلیر. .تۆتۆن توستوسونو بیر سایی آغیر جییَرینه یوللاماغا چکیر! سیقار لاتین بیر سوز و سیقارت کلمه سیندن چیخیر[۱].سیقارین بیر طرفی فیلتر یا موشتوک اولار یادا اونی چوبوق ایچره سالیب یاندیراللار فیلتر سیز سیقار اسکی ایللرده چوخودو اما ایندی فیلتر چوخلو سیقاردا ایشله نیر.سیقار فیلتری اونون توستوسون تصفیه ائدیر.سیقاردا نیکوتین ماده سی اولورو تانباکی توستوسوندن چوخلو نیکوتین بدن ایچره چکیلیر و بدن مسموم اولمادا خوشلوق دویغوسو باش وئریر.سیقار تانباکیدان اولور و تانباکی بیر نازیک کاغاذ ایچره بوکولور.حاضیری سیقار و قوشما سیقار و فیلترلی سیقار بؤیوک وبالا سیقار و...بازاردا ساتیلیر.برگ سیقار یا یاپراق سیقار باهالی اولور.
ایچیندهکیلر
اؤلچۆ و ساییسی[دَییشدیر]
سیقارانین چْخو عینی اؤلچۆد دیرلر - اۇزۇنلۇغۇ 84 مم، دیامئتری 7-8 مم اوْلماقلا حاضێرلانێر و زیانوئریجی قاترانێ تۇتماق اۆچۆن خۆصۇصی فیلتره مالیک اوْلۇر.هر بیری 20 عدد اوْلماقلا کیچیک قۇتۇلاردا بۇراخێلێر. 10-25 و س. سايدا خۆصۇصی سیقارالار قۇتۇسۇ دا اوْلا بیلر .
گئچمیشی[دَییشدیر]
1902 جیمز بیوکنن دوک بیرتانیا آمریکا نیکوتین فابریکاسین ایشه سالدی.بو فابریکا دونیاده سیقار دوزتماقی باشلادی و یئنی شکیلده سیقارت دونیاده یایلدی.[۲]


text:
دوزلو اوغلان وبلاگلارینین یاخشی اولماقی اوچون آتیل باتیل فروشگاهین دان آلیش وئریش ائدین
ایکی کور / بختیار وهابزاده
بیر کور تانیرام ، گؤزو کورسادا ، اؤزو کور دئییل
عاغلینا حیسسینه ، او نان کور دئییل
گئجه لی گوندوزلو یازیر اوخویور
عاغیلی گؤزویله او گؤرور ، دویور
آنجاق بیری ده وار کور دئییل سه ده
گؤزو گؤرمور
دوستو گؤز اؤنونده اؤلدورولسه ده
گؤرمه دیم دئییر
یاخشی یا اورتاقدیر یامانی گؤرمور
او ساعاتا باخیر زامانی گؤرمور
فیکرینی حیسسینی اوجادان دئمه ز
بعضن گؤردویونو گؤرمه ک ایسته مه ز
گؤزلری گؤرمویه ن کور دئییل هله
گؤرمه ک ایسته مییه ن کوردور ، دئییرم
بئله موغاویله بیئله جاهیله
حیاتین اؤزوره قوردور دئییرم
Filed under: بختیار وهاب زاده,تورکی شعرلر Türkcə şeirlər | Tagged: اشعار بختیار وهاب زاده,بختیار وهاب زاده,بختیار وهاب زاده نین شعرلری,بختیار وهابزاده,بختیار وحاب زاده,بختیار وحابزاده,تورکی شعر,تورکجه شعرلر,شعر ترکی |


text:
یورد - ایكینجی بؤلوم
" آلبرت " اونون ان بؤیوك قارداش نوه سی دئدی :" او یئریییب گلدی ، قاپی یا یئتیشركن ماشینی ساخلادیب ، بیر آز یول یئریمه یینی سؤیله دی ."
- " قولاق آس ، من ایكی ایلدیر ، یورقان – دؤشه ییمدن ائشییه چیخمامیشام . اونلار منی ماشینا دوشوردوب ، میندیریبلر . بئله دوشونوردوم كی داها بیرده آیاقلاریم اوسته یول یئریمه یه جم ، آمما چینارلاری گؤرر – گؤرمز ، دوشوندوم كی باشارا بیلرم. من بو یولدان دوز اللی – ایكی ایل اؤنجه ، بورادان قاچاركن ، كئچمیشم آمما ایندی یئنه قاییدیرام ."
" میدووز " خانیم دئدی :" من بونا سفئه لیك دئییرم ."
- " آمما منی چوخ سئویندیردی . ایندی اؤزومو اون ایل اؤنجه دن چوخ گوجلی و ساغلام حیس ائدیرم. ائمیلی من هله یاشاییرام ."
آنا دئدی :" بئله ده اؤزونه گوونمه ".
ائله سانیردیم كی بیر نسلدیر ، كیمسه " میدووز " خانیمی " ائمیلی سسله مه ییب . قوجا كیشینین بئله راحاتجا دانیشماسی منی آزجا دوشوندوردو . آنا پارلاق باخیشلاریلا اونا باخیردی . اودا دیشسیز آغیزیلا شیرین – شیرین گولركن ، اونونلا میرت ووروردو . اونلارا باخماق چوخ غریبه ایدی . بو ایكی قوجا آدام بیر – بیرینی دوز یاریم قرن ایدی گؤرمه میشدیلر . بو فیكیر ده چوخ غریبه ایدی ، بو اوزون زاماندا كیشی اونو سئوركن اودا باشقا بیریسینی سئویردی . دوشونوردوم ، گؤره سن اونلار كوچمیشلرینی ، بیر – بیرینه دئدیكلرینی خاطیرلاییردیلار ؟ چوخ فیكره دالمیشدیم ، ایندی بونلار چوخ غریبه گؤرونوردولر ، آخی او كیشی ، قوجا آروادداناؤترو آتا ائوینی ، یاسا اؤزه اونا عایید اولان میراثینی بوراخیب ، تبعیدده یاشامیشدی . من سوروشدوم :
- " كاپیتان میدووز سیز ائولنمیسینیز ؟ "
تیتره ین سسله دئدی :" یوخ بابام ."
سونرا قهقهه چكیب گولدو :" چون من خانیملاری یاخشی تانییرام ."
" میدووز " خانیم دئدی :" دئییرسن ده ، دوغرو دئسه یدین اوندا من چینین یاریم دوجون قارا آروادلارینی گؤرنده بوینوز چیخارتمازدیم !"
- " چینلی لر قارا دئییل لر ائمیلی ، سن كی گرك یاخشی بولرسن اونلار ساری دریلی دیلر ."
- " بلكه ائله اونا گؤره سن ده سارالمیسان . سنی گؤركن اؤز – اؤزومه دئدیم ، ائله بیل بو ساریلیق توتوب ."
- " من دئمیشدیم كی ، سندن باشقا كیمسه ایله ائولنمه یه جم و ائولنمه میشم ده ."
او ائله دئمه دی كی ، اونا یازیقلیغیمیز گلسین یادا راحاتسیز اولاق ، آنجاق بو گئرچك ایدی و كیشی كیمی یئنه دئدی :
- دئمیشدیم ایگیرمی مایل آیاقلاریم اوستونده یئرییه جه یم و یئریدیم ده ." دانیشیغیندان كدر دویولوردو . آنا دئدی :" بلكه ائولنسه یدین ایندی پئشمان اولموشدون ."
من بیر آز قوجا كیشی ایله چیندن دانیشدیم .
- " چینده اووجومون ایچی كیمی تانیمادیغیم لیمان قالماییب . من آیاق چاتان هر یئره گئتمیشم . من ائلیه بیلرم آلتی گئجه – گوندوز سنی بوردا ساخلایام و گؤردوكلریمدن سنه دئیم ، یئنه ده گؤردوكلریمین یاریسی دئمه میش قالار ."
" میدووز " خانیم گؤزلرینده كی شوخلوقچو آنجاق مئهربان گولوشویله باخیب دئدی :" آمما جورج بئله كی گؤرورم ، بیر شئی اله گتیرنمه میسن ."
- " من پول ییغانلاردان دئییلم . ایشله سونرا خرج ائله ، بو منیم اریودومدور . آمما اؤزومه بیر سئی دئیه بیلرم ، بیرده حیاتا درنه بیلسم ، یئنه اونو یاشارام . چوخ آداملار بئله دئمزلر ."
دئدیم " دوز بویورورسونوز ."
اونا ائحتراملا باخیردیم . او بیر دیشسیز ، فلج و پولسوز قوجایدی . آنجاق یاخشی یاشامیشدی ، چون یاشاییشیندان كئف ائله میشدی . اوردان ائوه دؤننده كیشی اوز چئویریب منه دئدی :" صاباح گل !." من چینی سئویردیمسه او ایستدیكلریمی منه سؤیه یه بیلردی .
صاباح اورا گئدیب و بیر آز چینه گؤره اونونلار دنیشدیم . چینارلارین اورتاسینداكی خیابانی آددیملایاركن آشاغی گئتدیم ، باخچایا یئتر – یئتمز " میدووز " خانیم گؤزومه دیدی ، گول دریردی ، اونا " سحرینیز خئیر " دئدیم ، باشینی قالدیردی ، بیر قوجاق آغ گول درمیشدی.
گؤز آلتی ائوه باخدیم و پرده لرین سالینیقلی اولدوغونو گرردوم ، دوشوندوم كی " میدووز " خانیم گونشین ایشیغین چوخ سئور اونا گرره همیشه دئیردی : -" سنی تورپاغا تاپشیراندان سونرا یئترلی زامانین اولاجاق قارانلیقدا یاشایاسان ."
سوروشدوم :" كاپیتان میدووز نئجه دیر ؟"
دئدی :" همیشه وحشی نین بیری ایدی. سحر چاغی " لیزی " اونا چای آپاراندا اؤلوسئیله اوزلشیب ."
- " اؤلوسو ؟"
- " بلی یوخودا اؤلوب . بو گوللری اونون اوتاغی اوچون دریرم . یاخشی سئوینیرم ، او قدیم ائویمیزده اؤلدو . " میدووز " لارا بو چوخ اؤنملی دیر ."
دونن گئجه چوخ چالیشمیشدیلار اونا قاندیرسینلار كی یورقان – درشه یینه گیریب یاتسین ، گئجه سورگونلوك حیاتیندا ، باشینا گلنلرین هامیسیندان بیر آز دانیشمیشدی . سئوینیردی كی بیرده او اسكی ائوه قاییدیب . خیاباندان ، ائوه قدر یاردیمسیز گلمه یینه گؤره چوخ ارزونه اؤیونوردو . یئكه – یئكه دانیشیب دئییردی كی هله ایگیرمی ایل ده یشایاجاق . آمما آلنینی یازیسی اونو چوخ سئویردی ، اؤلوم قلمینی ان گرزل نقطه یه قویموشدو . " میدووز " خانیم قوجاغینداكی گوللری ایله ییب سونرا دئدی :" سئوینیرم او قاییتدی ، من تاملا ائولندیكدن سونرا ، جورجون گئتدییینه گؤره ، دوغرودان دا هئچ زامان اینانمازدیم ، ایسته دیییم آداملا ائلنمیشم ."
" ساواش " كیتابیندان
چئویرن : " رضا حسینی بقانام "
حاضیرلایانی :" سعید موغانلی "
یایینلایان : " یاشماق " درگی سی


text:
بیربیرلرینه خبر وئردلر. چوخ چتینلیك ائله ایش صاحیبلارینان ایجازه آلیب او را گئتدیلر.
قاتلا آلیب چوخ ساعتلر اینتظاردا دوردولار. هاچان نان هاچانا بیر سس گلدی:
-
سای 295
-
منم
-
گل سنون نوبوندی، گئت دوختورون یانینا.
سئوینجك قاپی چالیب گیردی ایچری.
-
سالام دوختور.
-
دوختور باشین ترپدی.
-
دفترچه نی وئر.
ایشچی ایسته دی ده سین نییدی. دوختور ایشاره ائله ساكیت قال. ایشچی نین گؤزی بیردن
دیدی دوواردا بیربالاجا قیز عكسینه كی شاهادت بارماقین گؤیموشدو بورنون نین
اوسته،یانی دیمه.
-
بورا چوخ یامان یئردی بالام. هر ایشین موقرراتی واردی. آدام كرگ بوردا ...
ائله بو فیكرلردیدی دوختور دفترچه قاتلیب وئردی ایشچی یه. ایشچی بیر دوختورا
باخدی بیر دفترچه یه باخدی. مات قالمیشدی نه دئسین.
-
نین معطلی سن گئت داواخانایا،بونو دوختور دئدی.
ایشچی قاپیدان چیخا چیخا اؤز اؤزینه دلی آداملار كیمین دئیردی.
-
عجب یئردی بالام، من هئچ دئمه دیم نییمدی دوختور بیلدی داواسیندا یازی،والاه
آدام كرگ بونلار الینن اوپسین.
چوخ زامانلار كئچدی. ایلر گلدی گئتدی. جاوانلار قوجالدی قوجالار اولدی آمما بو
یئر ائله اوجور قالمیشدی.بیر آغیللی آدام (كئچمیش ناغیلدادا یازمیشام)كلدی حوكومت
باشچیسی اولدی، اونون فراستلی نوه لرینن بیری آدام اؤلدورمك گورولتو سین ده الی
اولدوغو ایچون اوز وظیفه سین الدن وئردی.
حوكومت باشچی دئدی:
-
چوخ قم و قوصه یمه، كل سنی قویوم بو "تامین اجتماعی"نین باشچی سی
اول.
او نوه سی چوخ سئوینجك قبول ائله دی.آمما بو ایشه سالقیت لر ریضایت
وئرمیردیلر.هر گون قرئتلرده بیر جوره ناغیل یازیلیردی.
-
:تامین
اجتماعی"ین باشچی سی ایشین الدن وئردی.
-
یوخ هله ایش اوسته.
-
دفترنن چیخاندا یاخالاندی.
-
بیراخیلدی.
-
...
بو ایشلر چوخ زامانلار یوخ، بیر نئچه ایل داوام تاپدی،تا آغیللی آدام حوكومت
باشچیلیغین الدن وئردی، یانی واختی سونا چاتدی.بیر نئچه اوندان سونرا دئدیلر كی بو
یئر كی ایشچلر زحمتی ایله دوزه لینیب باشا چاتمیشدی، ایندی مۆفلیس اولوبدور. هئچ كیم باور ائله میردی، بونا گؤره كی دئیردیلر بیز حاققیمیزی
آلمامیش اورانین حاققین وئرمیشك نئجور اولار او یئر مۆفلیس اولسون؟
آمما بیز راضیلیق ائلییك و ائلمییك بو ایش اولموشدور.چون بو یئرین اورگ
یانان مسئول لاری، بیر آزجا،چوخ بیر آزجا
اؤز جیبلرینه اورگلری یانمیشدی.بو یئرین وارلیغین دده مال لاری كیمین
باغیشلیب و اونا بونا هدییه وئرمیشدیلر.بیلملیك
كی اؤزلرینده هدییه گؤتورموشدولر،بیردن اؤورلوق حئسابلامییاسینیز.
چوخلی سالقیت لرده كی بیر زامان های سالمیشدیلار بو آدام كرگ بو یئر
باشچیلیغننان گئتسین گؤروندو هدییه آلانلارداندیلار.
آنجاق باشوزی آریتمییم تزلیكجه گلك باشا چاتاخ یاخچیدی بو ناغیلار چوخ داواملی
اولسا هم اوخویان باش بلا اولار هم یازان گؤررسن یولو دوشدی اورا كی "عرب نی
انداخت".
او عاغیللی آدام حوكومت باشینان گئدندن سونرا تزه دن های كوی دوشدو كی بو
یئرده"تامین اجتماعی"دا نه خبرلر واریمیش. وئرن كیم،آلان كیم و یئین
كیمیش.
ایسه هامیمیز بیلیریك كی بو سؤزلر
بیزه یئنی لیكی یوخدور،هر كس كلیب حوكومت باشینا هارای چكیب آی میلت بیلون
یئیبلر،آپاریبلار آممامن اونلاری دارا جكهجكم، دده لرین یاندیراجاغام،آددارین آیدینلاداجاق كی میلت بیلسینلر، سیزین حققنیزی
اونلارین بوغازیندا ائشیجك جكهجكم.
بو یئنی سؤزلردن نئجه گون سووشمامیشدی
كی قرئتلرده اعلام اولدو، اوجوردا كی های سالیبلاردئیر.بیر تعداد سالقیتلر هدییه
آلیب و اونلاری محروم آداملارا باغیشلیبلار،من بو خبری اوخودوم بیردن گۆلمگیم كلدی.
-
نیه گولورسن؟
-
هئچ زادا،محروم آداملارا، اونلار كی پیامبریمیز الریندن اوپدو، ایندی پول
لاندیلار و دای پیامبریمیزین اوپوشو اونلارا نصیب اولمیاجاق،یازیق بیچارالار.
بؤلوم لر:
اۆز یازیلاریم
،


text:
قاییتماز اولدو بهروز دولتآبادی(چای اوغلو) چوخ صفالی، چالیشقان، آزادلیق وورغونو دهیرلی دوستوم «سیفی»یه اتحاف. نئجه شعیر یازیم، تار چالیم بوگون؟ دوست گئتدی الیمدن، قاییتماز اولدو. اونسوز خوشا گلمیر نه طوی، نه دوگون الیم اللرینه چاتیشماز اولدو. آرادیم داغلاردا ایزینی تاپدیم، باش قویوب ایزینین قوینوندا یاتدیم، خاطیرهلر تئلین عؤمرومه قاتدیم، سانادیم سؤزلری، گؤردوم آز اولدو. یاشادی قارتال تک داغلار باشیندا، لکهسیز ...Read More »
یاد ائت منی… / بهروز دولتآبادی(چای اوغلو)
یاد ائت منی… بهروز دولتآبادی(چای اوغلو) هر یئرده قرنفیل چیچگی، لاله گؤرنده، ظولمات گئجهده، گؤیده آییهاله گؤرنده، شام و سحر آرخاندا گولوم! سایه گؤرنده، «یاد ائت منی ای سئوگیلی جانان منی یاد ائت!» آل رنگه بویانمیش شفقی صبح آچیلاندا، دان اولدوزو سیرغا کیمیآیدان آسیلاندا، منهاردا اولام، شهرده یا داغدا، آراندا، «یاد ائت منی ای سئوگیلی جانان منی یاد ائت!» هر ...Read More »
نه یازیم صمد؟! / بهروز دولتآبادی(چایاوغلو)
نه یازیم صمد؟! / بهروز دولتآبادی(چایاوغلو) دینلهیین …!Read More »
قارا گؤزلر/ بهروز دولتآبادی(چای اوغلو)
قارا گؤزلر بهروز دولتآبادی(چای اوغلو) شاعیرلر ایلهامیاو گؤزل پری او سعادت قوشو، ائللر دلبری؛ نه یامان اووچونون اوخونا گلدی انسانلار اورهیی یامان کؤورلدی… بیر رسام بیر شکیل چکدی ایستی داشلار اوستونده نه الینده فیرچاسی نه چانتادا بویاسی نه قلم، نه کاغاذ، نه سازلی سؤزلر شاه اثر یاراتدی او آچیق گؤزلر نه دیلمانج ایستهییر، نه سواد گؤزلر… بو اثر اوخوندو یانان ...Read More »


text:
Posted
3:13 PM
by Mehran Baharlı
ماهان درگیسی نین ایکینجی سایی مازندرانین نور شهرینین علامه محدث نوری غیر انتفاعی بیلی یوردوندا نشر اولوندو
میللی حرکت یکشنبه ۲۸ مهر ۱۳۸۷:
اویرنجی نیوز: مازندرانین نور شهرینین علامه محدث نوری غیر انتفاعی بیلی یوردوندا ماهان درگیسینین ایکینجی سایی یایینلاندی. بو اویرنجی درگی سی فارسجا- تورکجه اولاراق نشر اولونور. تورکجه صحیفه سینین باش یازاری میر قادر هاشمی به دیر. تورکجه صحیفه سینده آیدین روشن، علی کریمی کیمی شاعیرلردن شعرلر یئر آلیر.
ماهان درگی سینین چالیشانلارینا اویرنجی سیته سی اولاراق یورولمویاسان دئییب، باشاریلار دیله ییریک.


text:
دنیزین قوینوندا باتماغیم گلیر رضوان جانای داغیلدی دردیمیز داغین دؤشونه، اللریم عؤمورلوک دومانا قالدی. سیندی قایالاردا قارتالین سسی، سنینله یاشاماق گومانا قالدی. ندندیر گؤروشه تلهسیریک بیز آچیلماز گؤرنده قار چیچگیمی؟ سئوینجی دویمایان قاپ قارا اللر سونگویه باغلاییر گلهجگیمی. ایللردیر ایللردیر هیجران چکیرم دمیر یوللاریندا گؤز قالان کیمی. سنسیزلیک سینهمه داغ چکهجکدیر قیشین اوجاغیندا کؤز قالان کیمی. ایده آغاجینین ساری ساچلاری ...Read More »
بنؤوشه سایاغی / رضوان جانای
بنؤوشه سایاغی رضوان جانای داغیلدی دردیمیز داغین دؤشونه، اللریم عؤمورلوک دومانا قالدی. سیندی قایالاردا قارتالین سسی، سنینله یاشاماق گومانا قالدی. ندندیر گؤروشه تلهسیریک بیز آچیلماز گؤرنده قار چیچگیمی؟ سئوینجی دویمایان قاپ قارا اللر سونگویه باغلاییر گلهجگیمی. ایللردیر ایللردیر هیجران چکیرم دمیر یوللاریندا گؤز قالان کیمی. سنسیزلیک سینهمه داغ چکهجکدیر قیشین اوجاغیندا کؤز قالان کیمی. ایده آغاجینین ساری ساچلاری شاهیدی اولاجاق ...Read More »
منی گؤزوندن ایراق سالما! / رضوان جانای
منی گؤزوندن ایراق سالما! رضوان جانای سسیم سسینله قاریشدی سپیلدی قار سایاغی یازیم یاییلدی یازیندا سیزیلتی آلدی باغی دووار گؤزونده شعیرسیز قالیبدی قاپ- باجامیز منی قوجاقلایار ایندی سازاقلی غم دوراغی دوداق- دوداق سوساجاقدیر ایچیمده آرزیلاریم یانیب یانیب کؤزهررکن دوشونجهمین چیراغی باهار چاغیندا زامانسیز گؤیرمهدن سولاجاق خاطیرلایاندا منی لال بنؤوشهنین یاناغی قیزیل گولون دوداغیندا قانادلانیر کپنک گؤزونده دالغالی حسرت اورهکده آغری ...Read More »
قاراباغ بایاتیلاری / رضوان جانای
قاراباغ بایاتیلاری رضوان جانای من عاشیق یازی قانلی عاشیقین سازی قانلی یارالی قاراباغیم باهارین نازی قانلی من عاشیق قارا باغیم بوروندو قارا باغیم ایگیدین قانی آخدی سوروندو قاراباغیم قاراباغدا یئل اسیر بایراق یئله تلهسیر ایگیتلری قان وئرر توپراغی قویماز اسیر من عاشیق دردی قاندی ساواشدا آخان قاندی توپراق اسیر اولاندان آرازین باغری قاندیRead More »
«یانیق کرمی»نی چالما آماندیر! / رضوان جانای
«یانیق کرمی»نی چالما آماندیر! رضوان جانای اریدی قار کیمییاندی کؤز اولدو «یانیق کرمی»نی چالما آماندیر! ناغیلا چئوریلدی آجی سؤز اولدو «یانیق کرمی»نی چالما آماندیر! کرم اوز عشقینده اود توتوب یانیر هانسی ائل «اصلی»نین دردینی قانیر بو یازیق قوپوزون دیلی باغلانیر «یانیق کرمی»نی چالما آماندیر! او گئجه «اصلی»نین اورهگی دوردو اینانین آخ- وایی یوللاری یوردو تکجه آی «اصلی»نین دردینی سوردو «یانیق ...Read More »
اوستاد «سؤیلر»ین شعرلرینده اینسانسئورلیک / رضوان حاجی قاسملو
اوستاد «سؤیلر»ین شعرلرینده اینسانسئورلیک رضوان حاجی قاسملو سئوگی دونیانین ان گؤزهل و درین آنلاملارینداندیر و او قدهر راحات کی اینسانلارین دیلینده دولاشیر، و ائله زور کی دوشونمهسی اوچون بیر عؤمور یئتمیر، و نه گؤزهل یاشاییرلار سئوگینی دوشونن اینسانلار و سئوگینی یاشایان دوشونجهلر. سئوگینی یاشایان و دوشونن اورهک سانکی گؤی قورشاغیدیر؛ سئوگیدن باشلانیر و ائله سئوگیده ده باشا گلیر. بلکه ده ...Read More »
گزارش غزل “بهجتآباد خاطیره سی” از استاد شهریار / رضوان حاجی قاسملو
گزارش غزل “بهجتآباد خاطیره سی” از استاد شهریار رضوان حاجی قاسملو آن چه پیش رو دارید، برگرداندن شعر “بهجت آباد خاطیرهسی” از شهریار ملک سخن استاد شهریار است که البته با فرازهایی از نقد تفسیرگرایانه در همامیخته تا که قبول افتد و چه در نظر آید. اولدوز سایاراق گؤزلهمیشم هر گئجهیاری گئج گلمهدیریار، گئنه اؤلموش گئجهیاری شعر با واژهی “اولدوز” ...Read More »


text:
آذربایجان رقصلری اؤزونده قدیم و زنگین تاریخی داشیییر. آذربایجان خالق رقصلری تاریخیمیزله آیریلماز صورتده باغلی اولوب، اونون میللی خصوصیتینی، هم ده حیات و معیشتینی اؤزونده عکس ائتدیریر. بو دا اؤلکهنین تاریخینده، مدنیتینده رقص صنعتینین نه درجهده بؤیوک اهمیته مالیک اولدوغونو گؤستریر.
آخار. آذ آذربایجانین میللی رقصی اولان «اوزون دره» رقصی حاقدا معلوماتی تقدیم ائدیر:
قاراباغدا آغدام ایله گؤی تپه آراسینداکی درهیه «اوزوندره» دئییلیر. دئییلنه گؤره، بو رقص محض همین درهیه حصر اولونوب. روایته گؤره، اوزوندره ترکهمهلرین دوشرگهسی اولوب، اونلار داغلار قوینونداکی یایلاقلارا کؤچرکهن، یولوستو بورادا ایلهنهرک رقص ائدر، شنلنر و دینجلیرمیشلر. باشقا بیر روایته گؤره ایسه گلین آپارارکنن یول درهنین ایچریسیندن کئچیب. یول چوخ اوزون اولدوغوندان، موسیقیچیلر گلینی لیریک بیر موسیقی ایله موشاییت ائدیبلر. اوغلان ائویندن اولان قادینلار گلینین اؤنونده اویناییب اونا خییر دعا وئررمیشلر.
او زاماندان باشلایاراق تویلاردا همین موسیقییه اویناماق ایستدیکده «گلینی او اوزون درهنین ایچیندن آپاردیغیمیز زامان باشلانان موسیقینی چالین» دئییلیر. بئلهلیکله ده، «اوزوندره» اویون هاواسی یارانیر. بو اویون هاواسی بیر قدر واغزالییا بنزییر.
چوخ اینجه و لیریک بیر مئلودییادیا اوزون دره رقصینین موسیقیسی بستکار اوزئییر حاجی بیوو طرفیندن «او اولماسین، بو اولسون» اوپئرئتتاسیندا مشدی عیبادین «من نه قدر قوجا اولسام دا...» ماهنیسیندا ایستیفاده ائدیلیب.


text:
بو سمینار بویوندا تبریزلی هئیکلتراشلار ، اون بیر نفر تبریز مشاهیرینین پرتره سی و هئیکلینی یاراتدیلار.
سمینار اولکه سویه سینده اعلان وئریه رک ایشه باشلاندیقدان سونرا علمی هئیت طرفنیدن اون بیر هنرلی هئیکل تراش تبریز مشاهیرینین پرتره لرینی سئچیلدیلر. بو هئیکل تراشلار گوزل هئیکل تراشلیق قابلیت لری ایله 11 نفر بویک و مشهور تبریزلی عالیم لرین هئیکلینی یاراتدیلار.
ایکینجی تبریز مشاهیر پرتره سمیناریندا، قائم مقام فراهانی/ میرزا محمّدعلی صائب تبریزی، صفویه دورونون آدلیم شاعیری/ عباس میرزا قاجار/ قاسم خان والی ، تبریزین بیرینجی بلدیه باشچی سی، میر علی تبریزی ، نستعلیق خطینین ابداع ائدنی، استاد علی سلیمی، موسیقیچی ، اسیر علی تبریزی معمار سنانین استادس ، آیت الله شیخ ابوالحسن مولانا، شهید حسن جنگجو و استادمحمد عابد تبریزلی شاعیرین هئیکل لری یارادیلمیشدیر.


text:
جمهور باشقانی رجب طیب ارطوغان ، یڭی تاصارلانان اونیفورمەلرینی گیین پولیس و بكجیلری قبول ایتدی . جمهور باشقانلغی كلیەسیندە باصینە قپالی گرچكلشن قبولدە ارطوغان ، أمنیت تشكیلاتینڭ فرقلی... تمامینی اوقو
تویتر حسابندن آچیقلامە یاپان باغچەلی شونلری سویلەدی : خواجەلی قتلِ عامینڭ یاصینی طوتییورز غریبلرڭ دوریلن اوموتلری ، دوكولن قانلری انسانلغڭ دیپ یاپدیغی ، ظلمڭ دولشدیگی آڭلارده یاییلارق قویو ب... تمامینی اوقو
باشباقان بن علی ییلدیریم ، آراچلرە دە اوچاق و گمیلردەكی گبی قرە قوطو قونولاجغنی آچیقلادی . جمعە نمازی أوڭجەسی اصناف زيارتندە بولونان ییلدیریم ، اخی أوراڭ جامعسی أوڭندە غزتەجیلرلە صحبت ایتدی... تمامینی اوقو
باشباقان بن علی ییلدیریم ، فكر تپە كندسل دونوشوم پروژەسی تمل آتما تورنینە قاتیلدی . تورن آلانندە گڭیش گوونلك أوڭلمی آلیندی و دیرون صاوار آدی ویریلن بر جهاز دە قوللانیلدی . باشباقان بن علی یی... تمامینی اوقو
باشباقان بن علی ییلدیریم ، دنیانڭ درت بر يانندەكی چیغلقلرە قولاقلریمزی قپاتمادق ، قپاتمایاجغز . چونكە بز مظلوملرڭ امیدی یز ، چونكە بز تركیەیز افادەسنی قوللاندی . ییلدیریم ، دنیا ملتجیلر گونی... تمامینی اوقو
باشباقان بن علی ییلدیریم ، هركس صونو بیلمەلیدر كە ٧٩ میلیون وطنداشیله هر تورلی اهانتی شدتی ، تروری برطرف ایدەجك ، هر تورلی طوزاغی بوزاجق قدرتە صاحبدر تركیە جمهوریتی . شهیدلریمزڭ عزیز خاطرەلر... تمامینی اوقو
باشباقان احمد داود اوگلینڭ بوندن صوڭرە صینیرمزدە دعشی گورمیەجگز. ناصل یاپاجاغمز بزدە صاقلی آچیقلامەسنڭ اردندەكی دتایلری اورطایە چیقمەیە باشلادی. بو قاپصامدە، میتڭ كوردیناسیونڭدە مخالف توركم... تمامینی اوقو
باشباقان آحمد داوود اوغلینڭ موژدەسنی ویردیگی یرلی اوتوموبیل حقندە پروژه قاپصامندە ٢ آیری اوتوموبیل گلشدیریلدیگی و بونلرڭ أراضي طاشدی داخل ٤ فرقلی مودلی اولاجغی بیلدیرلدی. بیلیم، صناعیە و تكن... تمامینی اوقو
باشباقان احمد داوداوغلی، آنقرەدە ٢٤. دونم ملت وكیللری و اشلریلە اقشام ییمگندە بر ارایە گلدی. باشباقان داوداوغلی « اوچ دونمجیلر دیە بر اسم اورتدیلر بیلمیورلر كە آخرتە اینانان انسانلر ایچون ای... تمامینی اوقو
باشباقان داود اوغلی: «بو اچیقلامە پاپایە یاقشمەدی. دینی لیدرلردن بزم بكلنتمز، بارش چاغرسندە بولنمەلریدر. پاپانڭ اچیقلامەلری آوروپەدە یوكسلن ایرقچیلیغە پیریم ویریور. پاپانڭ اچیقلامەلری تك طرف... تمامینی اوقو


text:
بیرلشمیش میللتلر تشکیلاتی نین قاچقینلار اوزره عالی کومیسسارلیغینین معروضهسینده چئخییا دؤولت اورگانلارینین میقرانتلارا قارشی موناسیبتی کسکین تنقید ائدیلیب.
آخار . آذ خبر وئریر کی، معروضهده بیلدیریلیر: عجنبی لرین چئخ رئسپوبلیکاسیندا اولماسینی دؤولت اورگانلارینین اونلارا غرضلی موناسیبتی، ثمرهسیز ویزا سیستئمی و چئخییا سیاستچیلرینین سرت آچیقلامالاری چتینلشدیریر. معروضه میقرانتلار گونونون قئید اولوندوغو گون - دئکابرین ۱۸-ده درج ائدیلیب.
۲۰۱۶-جی ایلین اوکتیابر آیینین سونونا اولان معلوماتا گؤره، اؤلکه اراضیسینده قانونی ۴۹۱،۸۷۱ عجنبی اولوب. اونلارین ۲۵ فاییزیندن چوخونو اوکراینالیلار، ۲۰ فاییزیندن چوخونو سلوواکلار، ۱۲ فاییزینی ویئتناملیلار تشکیل ائدیب. عادتهن میقرانتلار چئخییایا ایش، تحصیل و یا عائلهلری ایله بیرلشمک مقصدی ایله گلیرلر.


text:
دوزلو اوغلان وبلاگلارینین یاخشی اولماقی اوچون آتیل باتیل فروشگاهین دان آلیش وئریش ائدین
فیل + مولوی
قارانلیق بیر یئرده هیندیستانلیلار،
بیر فیل تاماشایا قویموشدو اونلار.
او زولمت سارایدا جمیت بوتون،
دولدولار ایچری فیل گؤرمک اوچون.
فیلی گؤزله گؤرمک مومکون دئییلدی،
هر کر بیر یئرینه ال سورته بیلدی.
بیری خورتوموندان توتاراق فیلین،
دئدی: فیل نوودانا بنزییر بیلین!
بیری فیل قولاغین لمس ائیلهیهرک،
دئدی: فیل یئلپیجه بنزییر دئمک.
باشقاسی فیل قیچین قوجاقلایاراق،
دئدی: فیل دیرهیه بنزییرمیش باخ!
بیری فیل بئلینه علین سورتهرک،
دئدی: فیل تاختایا بنزییر بیشکک!
فیلین هاراسیندان یاپیشدی هر کس،
آنلامسیز بیر شئیه بنزتدی ابس.
فیلی لمس ائدهرک اونلار دالبادال،
بیری “الیف” دئدی، بیر باشقاسی “دال”!
بیرینین علینده اولسایدی بیر شام،
بوتون بنزتمهلر اولاردی تامام.
ال ایچی کیمیدیر هیسسین گؤزلری،
اله سیغیشارمی فیلین هر یئری؟
بسیرت گؤزوندن کیچیکدیر چون ال،
دونیایا بسیرت گؤزویله باخ گل.
ترجومه ائتدی: گؤنتاي گنجالپ
۱۹۹۲ اردبیل
Filed under: باشقا شاعیرلر,تورکی شعرلر Türkcə şeirlər | Tagged: فیل,مولوی,مولانا,تورکی شعر,تورکجه شعرلر,ترجمه شعر مولوی به ترکی |